Dodik ponudio i Govedarici učešće u Savjetu ministara, odgovor SDS-a za sedam dana | Trebinje Live\nDodik ponudio i Govedarici učešće u Savjetu ministara, odgovor SDS-a za sedam dana\nPredsjednik SNSD-a Milorad Dodik rekao je da će SDS početkom iduće sedmice dati jasan odgovor o učešću u Savjetu ministara BiH.\n"SDS u Republici Srpskoj preferira opoziciono djelovanje, ali je iskazana spremnost da se radi na zajedničkim pitanjima od interesa za Republiku Srpsku na nivou BiH", rekao je Dodik danas novinarima u Banjaluci nakon sastanka delegacija SNSD-a i SDS-a o učešću SDS-a u Savjetu ministara BiH.\n"Potvrđen je ranije donesen stav SNSD-a, SDS-a, PDP-a i svih drugih političkih stranaka da su ustavne promjene moguće samo kao odgovor kojim bi bila sprovedena sudska odluka u predmetu `Sejdić-Finci`. Rehabilitovali smo naš stav da se Republika Srpska ne odriče neposrednog izbora člana Predsjedništva BiH i da se bira jedan iz Republike Srpske", istakao je Dodik.\nDodik je rekao da će se u Republici Srpskoj pokušati kreirati neka rješenja u vezi Izbornog zakona BiH.\nOn je dodao da je naveo da je na sastanku bilo riječi i o javnom servisu Republike Srpske i da se ostalo u okviru ranijeg dogovora da se kasnije formira parlamentarna komisija koja bi vršila nadzor javnih servisa, ali i drugih digitalnih emitera, jer proces digitalizacije traži jasno pozicioniranje državnih organa u tom pogledu.\nDodik je rekao da je dogovoreno da u narednom periodu rukovodstva SNSD-a i SDS-a razgovaraju o različitom temama.\n"SNSD i SDS su jedne od ključnih stranaka u političkom životu Republike Srpske i BiH. Vjerujem da možemo svojom saradnjom doprinijeti dodatnoj stabilizaciji i jačanju Republike Srpske", istakao je Dodik.\nOn je naveo da se SDS-a zalaže za usvajanje zakona o ispitivanju porijeklu imovine, dok je stav SNSD-a da tako nešto nije potrebno jer postoje državni organi koji treba tim da se bave.\n"SNSD je spreman da vodi debatu o tome. Nismo za nikakvu hajku, već da treba napraviti društveno odgovorna i korisna rješenja koja će razriješiti i politički različita mišljenja na tu temu", kaže lider SNSD-a.\nDodik je zaključio da srpska nacionalna reprezentacija na nivou BiH mora da bude jaka, podsjetivši da SDS ima dva poslanika u Predstavničkom domu i jednog u Domu naroda Parlamentarne skupštine BiH.\nGovedarica je naglasio da SDS, bez obzira na to da li će biti dio vlasti na nivou BiH, braniti ustavni poredak, teritorijalni integritet i cjelovitost Republike Srpske na bazi Ustava Republike i Dejtonskog mirovnog sporazuma.\nOn je rekao da SDS nije prihvatio povećanje akciza na gorivo jer tako nešto nisu ni obećali biračima 2014. godine, ističući da je SDS za pristup poreskih rasterećenja i nije za povećanje PDV-a.\n"Razgovarali smo o RTRS-u. Ovdje postoji javni servis i komercijalne TV kuće koje su definisane svojim razlikama. Nama je cilj da RTRS bude institucija koja će pokazati da je televizija svih građana Republike Srpske", istakao je Govedarica.\nOn je rekao da će SDS ponovo u parlamentarnu proceduru uputiti prijedlog zakona o ispitivanju porijekla imovine da bi se pokušalo doći do zajedničkog rješenja tog pitanja.\nGovedarica je rekao da SDS i SNSD nemaju različite stavove po pitanju NATO-a, ističući da nema tog puta i da je Dodik zahvalio SDS-u za taj pristup.\nTAGOVI: Politika SNSD SDS Milorad Dodik Vukota Govedarica


Koliko kalorija sagore kućni poslovi? Banjaluka.com\nKljuč dobrog izgleda nije u teretani, aerobiku, pilatesu, već u nečem znatno korisnijem i dostupnijem – čišćenju kuće.\nMinut laganog posla ekvivalentan je pravljenju 72 koraka, a pola sata angažovanja dnevno bi, tvrde eksperti, doprinelo gubljenju jednog kilograma mjesečno i omogućilo da ostanemo u dobroj formi tokom zimskih mjeseci.\nNajmanje zahtjevno je namještanje kreveta koje “uništava” 35 kalorija, pod uslovom da se ovoj aktivnosti posvetite pola sata dnevno.\nSlijedi peglanje – 157 kalorija, zatim brisanje prašine koje troši 166 kalorija, koliko i 20 minuta aerobika. Sat usisavanja briše 175 kalorija, pranje prozora 231 kaloriju, što je ekvivalentno 25-minutnom kružnom treningu.\nBrisanje poda sagori čak 314 kalorija, pa slobodno pojedite parče torte nakon toga. Evropsko istraživanje pokazalo je da u prosjeku, odrasla osoba nedjeljno provede 11 sati radeći kućne poslove i tako sagori 2.345 kalorija.\nInače, za dobro zdravlje preporučuje se dva i po sata umjerene fizičke aktivnosti nedeljno.\nUzrok i liječenje bola u krstima


Dobojski Info - DOBOJ: Ulice preplavljene tehnički neispravnim vozilima\nčetvrtak, 13 decembar 2018 15:19\nFOTO: Dobojski Info | DOBOJ: Ulice preplavljene tehnički neispravnim vozilima\nSvako četvrto kontrolisano vozilo tehnički je neispravno i svaki četvrti vozač ne posjeduje zimsku opremu, rezultat je akcije pojačane kontrole učesnika u saobraćaju na području Policijske uprave Doboj.\nIz ove policijske uprave sopšteno je da je akcija realizovana od 3. do 8. decembra, tokom koje su policijski službenici kontrolisali 1.113 motornih vozila, od kojih su zbog neposjedovanja zimske opreme sankcionisana 264 učesnika, a 244 zbog utvrđene tehničke neispravnosti na vozilima.\nZbog nepropisnog zatamnjivanja staklenih površina na motornim vozilima sankcinisano je 75 učesnika u saobraćaju, a evidentirana su i 263 prekršaja po drugim osnovama iz oblasti bezbjednosti saobraćaja.\nIz policije podsjećaju vozače da od 15. novembra do 15. aprila bez obzira na vremenske uslove sva motorna vozila moraju imati i koristiti odgovarajuću zimsku opremu.\nPolicijska uprava Doboj apeluje da učesnici u saobraćaju poštuju pravila i propise, da vozila budu tehnički ispravna uz posjedovanje obavezne zimske opreme, te da prilagode brzinu kretanja uslovima i stanju puta, kako bi zaštitili sebe i druge.\nViše iz ove kategorije « Preminuo general Manojlo Milovanović DOBOJ: Rotary klub Hassfurt donirao nadstrešnicu Fondaciji za djecu (FOTO) »


Merkelova 15 godina na čelu CDU\nNemačka kancelarka Angela Merkel je na današnji dan, pre 15 godina, izabrana za predsednicu Hrišćansko-demokratske unije (CDU).\nZa to vreme ona je detaljno modernizovala stranku nemačkih konzervativaca.\nMerkelova je 10. aprila 2000. godine na partijskom kongresu CDU u Esenu izabrana za šefa partije sa 95, 9 odsto glasova, a samo pet godina kasnije, po prvi put je izabrana i za nemačkog kancelara.\nKada je Merkelova preuzela posustalu CDU, stranku koja je dala više kancelara, uključujući prvog posleratnog kancelara Konrada Adenauera, i kancelara ujedinitelja i rekordera na tom mestu Helmuta Kola koji je 17 godina bio na vlasti, demohrišćani su imali čak osam odsto podrške manje od Socijaldemokratske partije (SPD).\nDanas je ta razlika između 15 i 19 odsto u korist demohrišćana, a poslednje ankete pokazuju čak da su njeni demohrišćani (u okviru kojih je i bavarska CSU) jaki koliko i sve ostale stranke u Bundestagu zajedno.\nMerkelova je 10 godina kancelar, a da li će se i na izborima 2017. godine ponovo kandidovati za kancelara otvoreno je pitanje. Sigurno je jedino da bi mnogi političari iz redova demonhrišćana, kao i ogormna većina Nemaca to želeli.\nKada je reč o njenoj ulozi u modernizaciji CDU, mediji ukazuju na dva najveća događa, ukidanje vojne obaveze i zaokret od nuklearne energije - koji su dogovoreni pod vođstvom Merkelove.\nOsim političke moći, podsećaju mediji, ova ćerka evangelističkog pastora, rođena u Hamburgu i odrasla u DDR raspolaže, izgleda, i ličnom odvažnošću, pa se tako pre nekoliko godina kao prvi nemački kancelar "usudila" da u sred Berlina, primi tibetanskog verskog i političkog vođu dalaj lamu i tako izazove gnev Kine ili da američkom predsedniku Baraku Obami, dok je bio predsednički kandidat, zabrani da govori pred Brandenburškom kapijom.


RTCG - Radio Televizija Crne Gore - Nacionalni javni servis :: Politika :: EU i ambasade da pomognu proces usvajanja tužilačkih zakona\n05. 03. 2021. 18:58 >> 18:59 1\nEU i ambasade da pomognu proces usvajanja tužilačkih zakona\nPotpredsjednik SNP-a Dragoslav Šćekić pozvao je Brisel i Venecijansku komisiju, te američku i britansku ambasadu da daju adekvatne sugestije, kako bi pomogli usvajanje tužilačkih zakona, kojima bi se uklonilo, kako je rekao, "usko grlo" i ugradio toliko potreban bajpas u pravni krvotok Crne Gore.\nOn je upozorio na činjenicu da "pojedinci, kroz koje progovara DPS, nijesi spremni da prihvate realnost, i da u Crnoj Gori još uvijek, na žalost, djeluje političko-privatna potreba da država ne treba da funkcioniše kao pravno uređena i u interesu svih građana".\n"Neprimjerena i neodgovorna presuda u predmetu 'Snimak', kao i primitivna izjava Milivoja Katnića kojom poručuje da će biti na mjestu SDT koliko on želi, šalju najgoru moguću sliku Evropskoj uniji i demokratskom svijetu, ignorišući na taj način i eventualne sugestije Venecijanske komisije i Brisela", rekao je Šćekić.\nNapominje da je jasno da je ovakvo Katnićevo tužilaštvo ogrezlo u samovolji i privatnosti, kako pojedinaca, tako i DPS-a i da ne postoje uslovi za objektivno tuženje ili suđenje.\n"Sa ovakvim institucijama država tone u još bespravnije stanje, čime se direktno usporava evropski put Crne Gore, kao i demokratizacija institucija i društva. SNP je sigurna da članstvo u Evropskoj uniji nema alternativu, i da je na tom putu potreban odlučan obračun sa kriminalcima sa ulice, ali i sa pojedincima iz prethodne vlasti, koji su i dalje na pozicijama i utiču na funkcionisanje institucija", rekao je on.\nJasno je, kaže, da DPS kroz pojedince iz institucija, pokazuje da niti im je bio ranije, a ni sada cilj ulazak u Evropsku uniju.


Nastavank sednice SO Vlasotince - Bojan Mitrović imenovan za vd. direktora JKP Komunalac - Vlasotince InfoDesk\nNastavank sednice SO Vlasotince – Bojan Mitrović imenovan za vd. direktora JKP Komunalac\nBojan Mitrović, ekonomista iz Vlasotinca novi je v.d.direktora JKP Komunalac, odlučeno je na sinoćnjem nastavku sednice SO Vlasotince, započete u ponedeljak.\nPredsednik Skupštine opštine Milan Jović, u svojstvu predlagača, odnosno predsednika Komisije za izbor i imenovanja, obavestio je odbornike o tome da konkursi za izbor direktora javno komunalnih preduzeća Komunalac i Vodovod nisu uspeli jer kandidati nisu dostavili svu potrebnu dokumentaciju. Nakon burne polemike o tome da li i ko ispuljava uslove za imenovanje na mesto vršioca dužnosti, na čelo „Komunalca“ imenovan je Mitrović, a na čelu „Vodovoda“ ostaje Zvonko Ilić jer njegov mandat vršioca dužnosti traje do marta naredne godine.\nU nastavku sednice, usvojeni su programi rada za narednu godinu Kulturnog centra, Narodne biblioteke, Centra za socijalni rad, Štaba za vanredne situacije, Turističke organizacije i SRC Vlasina.\nGrejanje u sportskoj hali ujedinilo je predstavnike vlasti i opozicije u konstataciji da svi snose deo odgovornosti što ono još ne radi.\nObajšnjenje o tome dokle se stalo po ovom pitanju dao je zamenik predsednika opštine Vladimir Kocić.\n-Dobili smo odobrenja i saglasnosti nadležnih ministarstava. Juče smo dobili idejno rešenje od projektanta, ostaje da do kraja ove nedelje podnesemo zahtev za lokacijske uslove. Nakon toga sledi dobijanje građevinske dozvole kada ćemo znati i vrednost investicije. Kada to dobijemo sigurno ćemo u budžet to ugraditi kako bi što pre krenuli sa realizacijom projekta. Verovatno ćemo imati ulaganje i u sređivanju unutar objekta, jer postojeća instalacija nikada nije do sada bila u funkciji, verovatno ćemo morati da vršimo rekonstrukcije a to ćemo znati kada ih pustimo. Kada sve što je neophodno završimo, krenućemo u realizaciju što pre, jer znamo da je to prioritet – pojasnio je Kocić.\nPošto je u dnevni red ovog zasedanja uvršćena i tačka Predlog odluke o donošenju Plana detaljne regulacije HSV Batulovce, a zarad pružanja informacija zaintresovanoj javnosti, rukovodilac Odeljenja za urbanizam Marinko Đorđević rekao je da došenjem ove odluke neće biti prekršen zakon, te da su svi potrebni i predviđeni zakonski uslovi ispunjeni i da je plan prošao potrebnu zakonsku proceduru. Đorđević je, još jednom, podvukao da se plan radi za određeno područje, a ne za objekte.\nNačelnik opštinske uprave Marjan Stanković obrazložio je kadrovski plan opštine Vlasotince, ističući da se ovim planom predviđa upošljavanje novih radnika, ali da to ne znači da će oni biti zaposleni.\nObrazlažući Plan i program rada Opštinske uprave u narednoj godini, Stanković je naglasio da se u narednoj godini planira nastavak unapređenja e-uprave, u okviru koje se sada u opštini Vlasotince može realizovati devet usluga.


PROTIV ZAKONA O KAŽNJAVANJU: Psovanje je zdravo, smatra ukrajinska ministarka zdravlja : Nadlanu.com\nFoto: UATV English - YouTube/PrintScreen\nObjavljeno 8. jul 2019. / 10:00:42\nBilo da izražavamo olakšanje ili frustraciju, psovke su sastavni deo jezika. Uljana Suprina, vršilac dužnosti ministra zdravlja u Ukrajini, smatra da su psovke dobre za zdravlje i da psovanje ukazuje na čvrste veze i "dobre emocionalne kontakte" među ljudima.\nDoktorka Suprina je ovaj komentar objavila kao odgovor na predloženi zakon koji je podnela poslanica Olga Bohomolec kojim se zahteva da se javnim ličnostima zabrani psovanje u medijima i na javnim skupovima.\nU predlogu zakona se zahteva kazna za psovanje na televiziji ili javnim mestima u iznosu od oko 40 evra.\nMeđutim, ministarka zdravlja smatra da psovanje može biti korisno u ekstremnim situacijama. Smatra da je važnije da ljudi rade na otklanjanju agresivnosti, a ne nepristojnom govoru.\nObjava koju je ministarka podelila na svom nalogu na Fejsbuku odmah je izazvala veliko interesovanje i podršku.\nU najpopularnijem komentaru na njenu objavu, kaže se da je gospođa Bohomolec verovatno opsovala kada je videla ministarkinu izjavu.\nUprkos tome što bi se zakon odnosio samo na javne ličnosti, a ne na obične ljude, na društvenim mrežama su se mnogi šalili kako će im se život promeniti iz korena. Mnogi se pitaju kako će ubuduće uopšte moći da razgovaraju o životu u Ukrajini, ako se ovaj zakon uvede.\nDrugi su pak, predlagali da se obezbede posebna mesta na kojima će ljudi moći da psuju. Jedan novinar je predložio da se u kancelarijama uvedu posebne sobe za psovanje i da se u restoranima, kao što postoje odvojene zone za pušače i nepušače, da se doda i zona za psovanje.\nPredlog zakona o zabrani psovanja na javnom mestu trenutno se razmatra na parlamentarnom odboru.


Bratunac: Vrijednost projekata 60 miliona KM\nčetvrtak, 13 mart 2014 09:55\nBratunac - Načelnik opštine Bratunac Nedeljko Mlađenović najavio je danas da će na području ove opštine u naredne tri godine biti realizovano više od 10 značajnih projekata čija će ukupna vrijednost premašiti 60 miliona maraka.\n"U ovoj godini će u njihovu realizaciju razni investitori, među kojima je i opština, uložiti oko 40 miliona maraka, jer se neki od tih projekata već provode, kao što je slučaj sa regulacijom korita rječice Križevice ukupne vrijednosti 1,4 miliona KM", rekao je Mlađenović novinarima.\nOn je naveo da su projekti već urađeni i da se očekuje raspisivanje tendera za izgradnju pristupnih puteva i mosta Bratunac-Ljubovija vrijednosti oko 11 miliona evra, kao i za izgradnju stanova za 17 porodica poginulih srpskih boraca, izgradnju kuća izbjeglim i interno raseljenim porodicama i za izgradnju još nekih objekata.\n"Već su potpisani ugovori za rekonstrukciju regionalnog puta Bratunac-Fakovići što će finansirati preduzeće `Putevi Republike Srpske`, privodi se kraju izgradnja reginalne deponije za smeće koju će koristiti i Bratunac i već se obezbjeđuje oprema za odlaganje i odvoz smeća do te deponije na Crnom vrhu kod Zvornika", pojasnio je Mlađenović.\nU toku su pripreme za realizaciju projekata iz oblasti poljoprivrede koje će realizovati UNDP i Japanska razvojna agencija /JICA/, dok će Svjetska banka i još neke organizacije obezbijediti sredstva za projekat navodnjavanja i podizanja novih plantaža voća i povrća u bratunačkoj opštini.\nMlađenović ističe da će investitori i donatori finansirati realizaciju ovih projekata, a da će u manjem novčanom iznosu učestvovati i opština Bratunac koja će obezbjeđivati infrastrukturu, lokacije, izradu nekih projekata i određene dozvole za izgradnju.\nOsim vlada Republike Srpske i Srbije, kao investitore Mlađenović je naveo UNDP, Japansku razvojnu agenciju, Svjetsku banku, EU i još neke organizacije i fondove.\n"Opština Bratunac će ove godine za kapitalne investicije iz svog skromnog budžeta od 6,2 miliona maraka izdvojiti više od pola miliona KM", precizirao je Mlađenović.\nOn kaže da će većina ovih projekata biti započeti u ovoj godini, a realizovana u naredne dvije-tri godine.\nKao primjer Mlađenović je naveo izgradnju mosta, zgrade Doma zdravlja, opštine, rekonstrukciju gradskog vodovoda, projekat navodnjavanja plantaža i druge projekte iz oblasti poljoprivrede za koje će opština Bratunac i narednih godina obezbjeđivati dio sredstava i druge uslove za njihovu realizaciju.


Tim Partnera Srbija obučen za sprovođenje antikorupcijskog procesa u jedinicama lokalne samouprave | Partneri Srbija\nHome › VESTI › Dobro upravljanje › Tim Partnera Srbija obučen za sprovođenje antikorupcijskog procesa u jedinicama lokalne samouprave\nTim Partnera Srbija obučen za sprovođenje antikorupcijskog procesa u jedinicama lokalne samouprave\nBy admin • 3. мај 2012.\nTim Partnera Srbija učestvovao je u osmomesečnom programu za stručnjake u oblasti korupcije (PAP). PAP je sveobuhvatan program koji razvija kompetencije stručnjaka i facilitatora za pružanje podrške gradonačelnicima i drugim nosiocima javnih funkcija kako bi, zajedno sa zaposlenima, izradili strategije prevencije korupcije. Ovaj program od septembra 2011. do maja 2012. godine sprovode organizacija FDPL iz Rumunije i konsultantska kompanija Hronos iz Hrvatske.\nNa početku programa izabrano je ukupno 12 timova iz Hrvatske, Bosne i Hercegovine, Albanije i Srbije. Prva faza programa koja je implementirana od septembra 2011. godine do aprila 2012. godine, sastoji se iz četiri modula tokom kojih učesnici stiču znanja i pišu radove. Druga faza sastoji se od desetodnevnog seminara koji je održan od 23. aprila do 2. maja u Zadru u Hrvatskoj, na kojem učesnici stiču znanja iz oblasti treninga, konsaltinga i facilitacije kako bi uspešno sproveli proces u saradnji sa gradonačelnicima i drugim nosiocima javnih funkcija.\nOvaj inovativni pristup tretira korupciju kao simptom prepoznatljiv u okviru samih organizacija. Proces uključuje ljude iz unutrašnjih struktura organizacije, ali i određene spoljne aktere, što dovodi do efikasijeg rada vlasti i odgovornog i transparentnog upravljanja. Metodologiju je uspešno predvodio Ronald Meklin Abaroa kao gradonačelnih La Paza, Bolivija, na osnovu analitičkih okvira profesora Roberta Klitgarda i njegove formule korupcije: Korupcija = Monopol + Diskrecija – Odgovornost.\nTokom treninga učesnici su imali priliku da razgovaraju o iskustvima La Paza i još dvadeset gradova širom sveta koji su primenili anti-korupcijsku metodologiju. Kao vodeći svetski stručnjak u izradama anti-korupcijskih strategija za lokalne samouprave, organizacije i države, profesor Klitgard dao je značajan teoretski i praktični okvir koji će anti-korupcijski stručnjaci koristiti u svom budućem radu.\nU predstojećem periodu Partneri Srbija nastojaće da ovu metodologiju za suzbijanje korupcije primene u saradnji sa jedinicama lokalne samouprave i drugim organizacijama širom Srbije koje su zainteresovane da prepoznaju potencijalno koruptivne procedure i procese unutar institucije i tako uvećaju sopstvenu efikasnost.\n« Šta je medijacija\nČetvrta godišnja Voren Najt nagrada JAMS Fondacije dodeljena organizaciji Partneri za demokratske promene »


Đoković diskvalifikovan sa US opena - Ostaje bez nagrade i bodova - infoBirač\nNajbolji teniser svijeta Novak Đokovic diskvalifikovan je sa US Opena, pošto je po završetku gema u meču sa Pablom Karenjom Bustom, nehotično lopticom pogodio ženu linijskog sudiju. To se desilo u u finišu prvog seta duela sa Špancem, kada je kod 5:5 u prvom setu, Novak izgubio gem i poluokrenut leđima reketom udario lopticu i slučajno pogodio u predjelu glave linijskog sudiju, poslije čega je žena ostala na zemlji teško dišući. Ona je pala i počela da se guši, a Novak je odmah pritrčao da joj pomogne. Pridigla se poslije reakcije doktora, ali su sudije i supervizor poslije više minuta konsultacija, odlučili da diskvalifikuju najboljeg igrača planete.\n– Poslije njegovog postupka i nenamjernog udaranja loptice, opasno ili nenamjarno unutar stadiona ili udaranja loptice bez potrebne svijesti o mogućim posljedicama, turnirski sudija je eliminisao Novaka Đokovića sa ovogodšinjeg turnira – navodi se u saopštenju.\nTrenutak kada je Đoković pogodio lopticom linijskog sudiju:\nNa današnji dan pre 28 godina Crvena zvezda je postala prvak sveta\nKošarkaši Zvezde ,,demolirali” Galatasaraj


PRINC FILIP KARAĐORĐEVIĆ: Moga pradjeda Aleksandra okrivljuju za posljedice ideologija njegovih neprijatelja - Top Portal\nNaslovnica Vijesti Regija PRINC FILIP KARAĐORĐEVIĆ: Moga pradjeda Aleksandra okrivljuju za posljedice ideologija njegovih neprijatelja\n10. oktobra 2020. 12:07\nPrinc Filip Karađorđević je unuk kralja Petra II Karađorđevića i grčke i danske princeze Aleksandre, drugi je sin prestolonaslednika Aleksandra i princeze Marije da Glorije od Orleana i Bragance. Živi u Beogradu, po struci je ekonomista i trenutno radi u partnerstvu sa renomiranim globalnim finansijskom kućom za upravljanje aktivima u Londonu. Oženjen je Danicom Karađorđević sa kojom ima sina Stefana. Za Preokret je dao ekskluzivni intervju povodom godišnjice atentata na njegovog slavnog pradjeda kralja Aleksandra I Karađorevića Ujedinitelja.\nPrethodni članakIATA tvrdi: Šanse da se zarazite koronom tokom leta manje su nego da vas udari grom\nNaredni članakZapalio se automobil na cesti za Nevesinje


Kelly 205/60R15 Summer HP 91H letnja auto guma cena, cene Srbija, prodaja Beograd Novi Sad Niš\nKelly 205/60R15 Summer HP 91H letnja auto guma cene\nEPonuda nije internet prodavnica već Vam omogućava da brzo i lako nađete Kelly 205/60R15 Summer HP 91H letnja auto guma po najjeftinijoj ceni. Naš cilj je da kupci budu što bolje informisani o ponudi Kelly letnja auto guma 205/60R15 Summer HP 91H na tržištu Srbije. Vrlo lako nalazite željeni proizvod za kategoriju Letnje auto gume cene, ne morate da lutate od sajta do sajta za Kelly Letnje auto gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Kelly 205/60R15 Summer HP 91H letnja auto guma sa PRODAVCEM. EPonuda ne može da garantuje potpunu tačnost specifikacije i slika za Kelly 205/60R15 Summer HP 91H letnja auto guma. Pre kupovine, podatke za Kelly letnja auto guma 205/60R15 Summer HP 91H proverite na sajtu PROIZVOĐAČA.\nKelly 155/65R13 Winter ST 75TKelly 155/65R13 Summer ST 73TKelly 155/70R13 Summer ST 75TKelly 155/80R13 Summer ST 79TKelly 165/65R13 Summer ST 77TKelly 165/70R14 Summer ST 81TKelly 175/65R14 Summer ST 82TKelly 175/70R13 Summer ST 82TKelly 195/65R15 Summer HP 91HKelly 195/65R15 Summer ST 91TKelly 205/50R17 Summer UHP 93W XLKelly 205/55R16 Summer HP 91HKelly 205/60R15 Summer HP 91HKelly 205/65R15 Summer HP 94HKelly 225/40R18 Summer UHP 92Y XLKelly 225/55R16 Summer UHP 95WKelly 155/70 R13 75T Winter STKelly 165/70 R13 79T Winter STKelly 165/70 R14 81T Winter STKelly 175/65 R14 82T Winter STKelly 175/70 R13 82T Winter STKelly 175/70 R14 84T Winter STKelly 185/60 R14 82T Winter STKelly 185/65 R14 86T Winter STKelly 185/65 R15 88T Winter STKelly 185/70 R14 88T Winter STKelly 195/65 R15 91T Winter STKelly 195/60R15 88T ST Winter\nKelly 155/65R13 Summer ST 73T letnja auto guma


► Đukanovićev sat košta 106.000 evra\nĐukanović je sat švajcarskog brenda "Breguet Tourbillon" nosio prošle subote na izbornoj konferenciji Demokratske partije socijalista (DPS) Glavnog grada, gde je govorio u svostvu predsednika partije.\nNa toj je konferenciji optužio nezavisne medije, nevladine organizacije i opoziciju da rade protiv države.\nSat koji nosi je ručno rađen i dostupan u dve varijante - od žutog zlata, koji košta 81.400 funti (94.574 eura) i platine čija je cena 91.300 funti (106.076 eura), pišu podgoričke Vijesti.\nTom listu je u londonskoj prodavnici satova brenda "Breguet Tourbillon" rečeno da je sat vodootporan i na dubini od 30 metara.\nZaštitni znak švajcarske firme je istoimeni mehanizam koji je izumio njen osnivač Abraham Luj Brege oko 1795. godine, koji se ugrađuje u sat da bi eliminisao uticaj zemljine teže na preciznost merenja vremena.\nautor: MP\tizvor: Vijesti/Novi magazin\nĐukanović: Poslednje odluke EU razočaravajuće\nPoslednje odluke Evropske unije su razočaravajuće i na sastanku sa odlazećom šeficom diplomatije EU Federikom Mogerini moglo se čuti da su te iste odluke ugrozile verodostojnost politike prema...


Pravilnik o utvrđivanju radnih mesta i poslova na kojima se staž osiguranja računa sa uvećanim trajanjem\n("Sl. glasnik RS", br. 68/2004)\nOvim pravilnikom uređuje se postupak utvrđivanja radnih mesta, odnosno poslova (u daljem tekstu: poslovi) na kojima se staž osiguranja računa s uvećanim trajanjem, sa stepenom uvećanja i druga pitanja od značaja za njihovo utvrđivanje.\nPostupak iz člana 1 ovog pravilnika se, u skladu sa članom 9 stav 1 Pravilnika o radnim mestima, odnosno poslovima na kojima se staž osiguranja računa sa uvećanim trajanjem (u daljem tekstu: Pravilnik) pokreće na zahtev osiguranika, odnosno lica koje je ranije imalo status osiguranika samostalnih delatnosti (u daljem tekstu: podnosilac zahteva).\nPostupak iz stava 1 ovog člana može pokrenuti fond po službenoj dužnosti ili na inicijativu profesionalnog udruženja, saveza, unije ili druge asocijacije osiguranika samostalnih delatnosti.\nZahtev za pokretanje postupka iz člana 2 stav 1 ovog pravilnika se podnosi Republičkom fondu za penzijsko i invalidsko osiguranje samostalnih delatnosti (u daljem tekstu: Fond).\n- naziv posla čije se utvrđivanje kao posla na kome se staž osiguranja računa sa uvećanim trajanjem traži, uz navođenje i naziva posla i delatnosti iz člana 2 Pravilnika, odnosno iz propisa koji su bili na snazi do dana njegovog stupanja na snagu, i\n- podatak o tome da li je taj posao ranije utvrđen kao posao na kome se staž osiguranja računa sa uvećanim trajanjem.\n- dokaz o registraciji i vrsti delatnosti;\n- kopija zapisnika o ranije izvršenom utvrđivanju poslova na kojima se staž osiguranja računa sa uvećanim trajanjem, ukoliko je utvrđivanje ranije izvršeno, i\n- drugi relevantni dokazi.\nKomisiju za utvrđivanje poslova na kojima se staž osiguranja računa s uvećanim trajanjem (u daljem tekstu: Komisija), u sastavu od tri člana, imenuje direktor Fonda.\nKomisiju čine predstavnik Fonda, predstavnik organizacije registrovane za obavljanje delatnosti iz oblasti bezbednosti i zdravlja na radu (u daljem tekstu: stručna organizacija) i podnosilac zahteva, odnosno predstavnik profesionalnog udruženja, saveza, unije ili druge asocijacije osiguranika samostalnih delatnosti.\nČlan Komisije - predstavnik Fonda imenuje se iz reda zaposlenih u Fondu koji rade na poslovima sprovođenja penzijskog i invalidskog osiguranja.\nČlan Komisije - predstavnik stručne organizacije imenuje se na predlog te organizacije, pri čemu ona vodi računa o njegovom profilu stručnosti u zavisnosti od vrste delatnosti podnosioca zahteva.\nČlan Komisije - predstavnik profesionalnog udruženja, saveza, unije ili druge asocijacije osiguranika samostalnih delatnosti se imenuje na njihov predlog.\nPo prijemu zahteva iz člana 2 stav 1 ovog pravilnika, stručna služba Fonda ocenjuje njegovu urednost i osnovanost.\nNakon pokretanja postupka iz člana 2 ovog pravilnika, Fond angažuje stručnu organizaciju za izradu analize koja služi za utvrđivanje konkretnih poslova na kojima se staž osiguranja računa sa uvećanim trajanjem.\nAnaliza iz stava 2 ovog člana obavezno sadrži:\n- naziv i opis konkretnog posla koji se utvrđuje kao posao na kome se staž osiguranja računa sa uvećanim trajanjem;\n- relevantne podatke i činjenice u vezi sa tim poslom, i\n- mišljenje sa obrazloženjem.\nKomisija sačinjava zapisnik o utvrđivanju poslova na kojima se staž osiguranja računa sa uvećanim trajanjem (u daljem tekstu: zapisnik), na osnovu:\n- analize iz člana 6 ovog pravilnika;\n- stručne dokumentacije koja je služila kao osnov da se taj posao utvrdi kao posao na kome se staž osiguranja računa sa uvećanim trajanjem u članu 2 Pravilnika, odnosno u propisima koji su bili na snazi do dana njegovog stupanja na snagu;\n- drugih relevantnih dokaza, i\n- neposrednog uvida.\n- naziv posla sa stepenom uvećanja staža osiguranja prema članu 2 Pravilnika, odnosno prema propisima koji su bili na snazi do dana njegovog stupanja na snagu, uz navođenje tih propisa i perioda u kojima je važio taj naziv, odnosno naziv posla koji se ne utvrđuje kao posao na kome se staž osiguranja računa sa uvećanim trajanjem, i\nUkoliko predstavnik Fonda ili podnosilac zahteva, odnosno predstavnik profesionalnog udruženja, saveza, unije ili druge asocijacije osiguranika samostalnih delatnosti ne potpiše zapisnik, dužan je da navede razloge zbog čega to ne čini.\nNepotpisivanje zapisnika se smatra davanjem primedbe iz člana 10 Pravilnika.\nPo jedan primerak zapisnika se dostavlja, odnosno zadržavaju ga Fond, podnosilac zahteva, odnosno profesionalno udruženje, savez, unija ili druga asocijacija osiguranika samostalnih delatnosti i stručna organizacija.\nPrimedbe na zapisnik, u skladu sa članom 10 Pravilnika, mogu dati predstavnik Fonda i podnosilac zahteva, odnosno predstavnik profesionalnog udruženja, saveza, unije ili druge asocijacije osiguranika samostalnih delatnosti.\nOdluku o primedbama iz stava 1 ovog člana donosi direktor Fonda u roku od 30 dana od dana njihovog dostavljanja.\nPrimerak odluke iz stava 2 ovog člana se dostavlja podnosiocu zahteva, odnosno profesionalnom udruženju, savezu, uniji ili drugoj asocijaciji osiguranika samostalnih delatnosti i stručnoj organizaciji.\nTroškovi rada u Komisiji podnosioca zahteva padaju na njegov teret, predstavnika profesionalnog udruženja, saveza, unije ili druge asocijacije osiguranika samostalnih delatnosti na njen teret, predstavnika Fonda na teret Fonda, a predstavnika stručne organizacije su uračunati u naknadu za izvršenje poslova izrade analize iz člana 6 stav 2 ovog pravilnika.\nNaknada za izradu analize za utvrđivanje poslova na kojima se staž osiguranja računa sa uvećanim trajanjem iz člana 6 stav 2 ovog pravilnika utvrđuje se sporazumno između Fonda i stručne organizacije.\nVisina naknade iz stava 1 ovog člana zavisi od broja poslova utvrđenih u članu 2 Pravilnika, odnosno u propisima koji su bili na snazi do dana njegovog stupanja na snagu, obuhvaćenih analizom.


O ekonomskim aspektima intelektualne svojine na Ekonomskom fakultetu u Beogradu – Personal magazin\nPre nekoliko dana pred oko stotinu studenata master studija na Ekonomskom fakultetu Univerziteta u Beogradu, na smeru Međunarodni menadžment i marketing, održano predavanje o Ekonomskim aspektima intelektualne svojine. Stručnjak Edukativno-informativnog…\nPre nekoliko dana pred oko stotinu studenata master studija na Ekonomskom fakultetu Univerziteta u Beogradu, na smeru Međunarodni menadžment i marketing, održano predavanje o Ekonomskim aspektima intelektualne svojine.\nStručnjak Edukativno-informativnog centra Zavoda za intelektualnu svojinu predavao je na temu podele prava intelektualne svojine, problematici vrednovanja ovog oblika nematerijalne aktive u preduzeću, kao i strategija upravljanja intelektualne svojine koje firme primenjuju na tržištu.\nIstaknuta je podjednaka važnost ekonomske i pravne perspektive sistema intelektualne svojine, budući da se patenti, žigovi i drugi oblici intelektualne svojine u okviru svojih zaštitnih uloga aktivno koriste i za različite vidove aranžmana u odnosima sa drugim učesnicima na tržištu.\nTokom predavanja je ispoljena velika pažnja studenata za ovu oblast koja je po završetku sesije prouzrokovala diskusiju sa posebnim fokusom na postupak patentiranja, zatim odnos brenda i žiga, kao i na korišćenje manevara koje iskusne firme u oblasti intelektualne svojine izvode na tržištu.\nO ekonomskim aspektima intelektualne svojine na Ekonomskom fakultetu u Beogradu was last modified: January 10th, 2013 by Redakcija\nEkonomski fakultetintelektualna svojina\nPayPal uskoro u Crnoj Gori


Fiskalni savet: Deficit predvidjen budžetom za 2022. godinu previsok – Krstarica\nFiskalni savet: Deficit predvidjen budžetom za 2022. godinu previsok\nBeta 22. novembra 2021. 13:00\nPredloženi budžet za 2022. godinu planiran je dosta oprezno što nagoveštava da bi fiskalna kretanja u 2022. mogla da budu bolja od predvidjenih, ali iako fiskalni deficit od tri odsto bruto domaćeg proizvoda (BDP) predstavlja korak u dobrom smeru, još je previsok, dugoročno nije održiv i moraće da se smanjuje, ocenio je danas Fiskalni savet.\n„Predvidjeni fiskalni deficit u 2022. iznosi približno 1,7 milijardi evra, odnosno tri odsto BDP-a, što je manje od ostvarenog deficita u 2020. godini od 3,8 milijardi evra i planiranog deficita u 2021. godini od 2,6 milijardi evra, ali je i dalje visok i nije održiv i moraće da se smanjuje“, naveo je Fiskalni savet.\nDodao je da bi javni prihodi u 2022. mogli biti primetno veći od planiranih, naročito uzimajući u obzir poslednje ubrzanje inflacije, dok su javni rashodi budžetirani preširoko, pa lako mogu da budu manji od plana.\nTakva kretanja javnih prihoda i rashoda vodila bi, kako se navodi, ka još poželjnijem, manjem fiskalnom deficitu od tri odsto BDP-a u 2022. godini.\nPreporuka Fiskalnog saveta je da se ta potencijalno bolja fiskalna kretanja iskoriste da se fiskalni deficit već u 2022. svede na oko milijardu evra, što je ispod dva odsto BDP-a, umesto da se tokom godine uvode novi, trenutno neplanirani rashodi u budžet, što je bila česta praksa u sličnim situacijama u prethodnim godinama.\n„Javne finansije bi se, dakle, već tokom 2022. mogle, uz minimalne napore uvesti u relativno mirne vode i ovu priliku ne bi trebalo propustiti“, istakao je Fiskalni savet.\nVažan propust budžeta za 2022. je, po oceni Fiskalnog saveta to što njim nisu predvidjena nikakva rešenja, niti budžetska sredstva za probleme koje Srbiji donosi aktuelna energetska kriza.\n„‘Srbijagas’ će zbog rasta nabavne cene gasa gotovo izvesno imati probleme u poslovanju. Već je najavljeno da se cene gasa za domaćinstva i za garantovane snabdevače neće menjati, što onda ‘Srbijagas’ vodi u gubitak“, naveo je Fiskalni savet.\nDodaje se da je pitanje u kojoj meri će ‘Srbijagas’ moći da naplati skuplji gas isporučen gradskim toplanama, a gotovo izvesno je da povećane cene gasa neće moći da plaćaju ona preduzeća koja nisu bila u stanju da plaćaju ni sadašnje, niže cene gasa, poput MSK iz Kikinde pa se procenjuje da bi gubici te kompanije zbog povećane nabavne cena gasa mogli da iznose najmanje 100 miliona evra.\nFiskalni savet je zamerio i što budžetom nisu planirane nikakve nove antikrizne mere za podršku privredi jer su mali i specifični delovi privrede i dalje pod uticajem epidemioloških mera, kao ugostiteljstvo.


EMA odobrila Fajzerovu vakcinu za decu od pet do 11 godina - Glas Zaječara\nEMA odobrila Fajzerovu vakcinu za decu od pet do 11 godina\nHome Društvo EMA odobrila Fajzerovu vakcinu za decu od pet do 11 godina\nEvropska agencija za lekove danas je odobrila Fajzer antikovid vakcinu za upotrebu za decu od pet do 11 godina, čime s otvara put za vakcinaciju miliona đaka osnovnih škola u jeku novog talasa infekcija koji je zahvatio evropski kontinent.\nOvo je prvi put da je Agencija odobrila vakcinu za kovid-19 za mladju decu.\nAgencija je navela da preporpučuje da se proširi upotreba vakcine na decu uzrasta od pet do 11 godina.\nNajmanje jedna zemlja koja je suočena sa skokom broja infekcija nije čekala odobrenje evropske agencije. Vlasti u glavnom gradu Austrije Beču već su počele sa vakcinacijom dece u toj starosnoj grupi.\nEMA odobrila Fajzerovu vakcinu za decu od pet do 11 godina 2\nFoto: Beta/AP/Peter Dejong, File\nEvropa je trenutno u epicentru pandemije, i Svetska zdravstvena organizacija je upozorila da bi na kontinentu moglo da bude dodatnih 700.000 umrlih od korona virusa do proleća ako se ne preduzmu hitne mere.\nOvo odobrenje agencije za lekove treba dalje da odobri Evropska komisija pre nego što zdravstvene vlasti zemalja članica Unije mogu da počnu sa primenom.\nRanije ove nedelje nemački ministar zdravlja Jens Špan rekao je da će isporuka vakcina za mladju decu u EU početi 20 decembra.\nSAD su već odobrile Fajzer vakcinu za decu ranije ovog meseca, a usledile su i druge zemlje medju kojima i Kanada.\nDečja doza je trećina doze koja se daje odraslima.\nRanije ovog meseca EMA je počela procenu antikovid vakcine kompanije Moderna za decu staru od šest do 11 godina, i očekuje da će odluka biti doneta za dva meseca.\nPrethodni tekstPotpisani ugovori sa poljoprivrеdnicima: Poboljšanjе uslova za proizvodnju i obnavljanjе dotrajalе mеhanizacijе\nEMA odobrila Fajzerovu vakcinu za decu od pet do 11 godina 25/11/2021


Stravični slučajevi porodičnog nasilja – šta može da uradi centar za socijalni rad - Izazov\nStravični slučajevi porodičnog nasilja – šta može da uradi centar za socijalni rad\nRadio-televizija Srbije\t 3. septembra 2021. 12:50\nU čačansku bolnicu sa teškim telesnim povredama u ponedeljak je primljena tridesetogodišnja žena iz sela Zablaće, u okolini Čačka, koja je pretrpela težak oblik porodičnog nasilja. Povređena žena i dalje na odeljenju intezivne nege u Čačaku.\nPrethodno, sredinom juna, u istom selu, u porodičnom nasilju povređeni su majka i sin, a otac je posle napada izvršio samoubistvo.\nZaštitnik građana je, na osnovu medijskih napisa da je pretučena žena nekoliko puta prijavljivala porodično nasilje, pokrenuo postupak kontrole pravilnosti i zakonitosti rada – Ministarstva za brigu o porodici i demografiju, Ministarstva unutrašnjih poslova i Opšte bolnice u Čačku.\nBranimirka Radosavčević, direktorka Centra za socijalni rad u Čačku za RTS je rekla da u brutalnim slučajevima porodičnog nasilja postoji medijska i zainteresovanost javnosti da se što više sazna ali da Centar ne može da uključuje javnost u porodične odnose.\n"Centar za socijalni rad, vršeći svoju funkciju, kao organ starateljstva, koji ima nadležnost da zaštiti porodicu i sve njene članove, mora da poštuje zakon – ne može da uključuje javnost u porodično odnose", kaže Radosavčevićeva.\nDodaje da kada Centar primi prijavu o nasilju, ukoliko je reč o slučaju koji zahteva neodložnu intervenciju, prijava se prema tome i organizuje u Centru.\n"U takvim slučajemi se izlazi na teren da bi se opservirala porodična situacija – da se vidi da li je počinilac nasilja još uvek u porodici, da li je, pak, policijski službenik odmah izrekao hitnu meru, da li je zadržan, pritvoren, da li je žrtva nasilja ostala u porodici, da li se oseća bezbedno i sigurno, odnosno da li ima dece", kaže direktorka Centra za socijalni rad grada Čačka.\n"Centar ima zadatak da zbrine decu"\nIstiče da su, ukoliko je majka pretrpela nasilje, deca uvek žrtve.\n"Važno je da se proceni rizik po žrtvu nasilja. Ako je žrtva nasilja, eventualno, dobila teške telesne povrede, ako je zbrinuta u bolnici, Centar ima zadatak da zbrine decu, ukoliko ih ima. U tim slučajevima, deca se zbrinjavaju kod najbližih srodnika, u njima bezbednom, poznatom okruženju", kaže za RTS Radosavčevićeva.\nPrema njenim rečima Centar pruža podršku i osobama koje će brinuti o deci.\nNa pitanje koliko se često žene dolaze u sigurnu kuću, Radosavčevićeva kaže da su to sporadični slučajevi zbog primene Zakona o sprečavanju nasilja u porodici koji podrazumeva hitne mere, poput privremenog udaljenje počinioca nasilja žrtvi.\n"U Čačku preko 180 prijavljenih slučajeva"\nIz Osnovnog javnog tužilaštva u Čačku kažu da je već primljeno 45 krivičnih prijava za krivično delo nasilja u porodici, kao i da je iz tužilaštva, prema Porodičnom zakonu, radi određivanje mere zaštite od nasilja u porodici, Osnovnom sudu u Čačku podneto 76 tužbi.\nNa pitanje da li je to pravi broj slučajeva nasilja, direktorka čačanskog Centra za socijalni rad za RTS kaže da su to slučajevi koji su ušli u pravosudni sistem, ali da to nisu sve prijave nasilja u porodici.\n"Od početka godine do kraja avgusta imamo preko 180 prijavljenih slučajeva nasilja u porodici. Možemo zaštiti žrtve nasilja u porodici samo ako sistemski pristupamo njihovoj zaštiti. Veoma je važna saradnja policije, tužilaštva, centra za socijalni rad – svaki od ova tri organa ima svoj deo nadležnosti", objašnjava Radosavčevićeva.


Ovo je danas najavila ministarka energetike Zorana Mihajlović ističući da je plan da i on protekne kao prethodni za zamenu stolarije u domaćinstvima.\n- To su bitni projekti koji će trajati i nekoliko godina - istakla je ministarka. - Drugi javni poziv za zamenu stolarije ponovićemo krajem decembra ka svim lokalnim samoupravama.\nOna je istakla da je u planu da sledeće godine bude obezbeđeno 100 miliona evra za tu namenu i da svi građani koji do sada nisu mogli da zamene prozore, krov, ugrade izolaciju, sada to mogu da urade.\nZorana Mihajlović izolacija subvencije Građani javni poziv solarni paneli domaćinstva ministarstvo energetike zamena stolarije prozori


Skaka i Chwierut: Sarajevo i Aušvic trebaju intenzivirati saradnju na dostojanstven način - informativa.ba\nVijesti Lokalne vijesti Skaka i Chwierut: Sarajevo i Aušvic trebaju intenzivirati saradnju na dostojanstven način\nSkaka i Chwierut: Sarajevo i Aušvic trebaju intenzivirati saradnju na dostojanstven način\nGradonačelnik Sarajeva sastao se s gradonačelnikom Aušvica Januszem Chwierutom, a nakon sastanka je poručeno kako Sarajevo i Aušvic trebaju krenuti u intenzivniju bilateralnu saradnju na kvalitetan i dostojanstven način.\nJanusz Chwierut je bio jedan od učesnika 30. zasjedanja Generalne skupštine IAPMC - Međunarodne asocijacije gradovi za mir, održane u glavnom gradu Bosne i Hercegovine.\n"Dijelimo vrijednosti i obavezu institucionalnog pamćenja zbog čega smo razmatrali i dogovorili konkretne modele saradnje", rekao je Skaka.\nGradonačelnik Aušvica ovom prilikom je čestitao na uspješnoj organizaciji, kao i na izboru Grada Sarajeva za predsjedavajućeg Asocijacije "Gradovi glasnika mira" tokom naredne godine.\n"Grad Sarajevo sa svojom burnom prošlošću i iskustvom koje opominje je zaslužio da vodi upravo jednu takvu organizaciju koja okuplja gradove iz cijele Evrope i svijeta s ciljem promocije mira i zbližavanja ljudi te svakodnevno zagovara prakticiranje nenasilja. Svi mi u svojim zajednicama moramo raditi na tome", istakao je gradonačelnik Sarajeva.\nOznake: #Abdulah Skaka #Janusz Chwierut\nOd sada studenti SSST-a mogu izučavati Hašku arhivu putem online baza te bogati bibliotekarski fond Lokalne vijesti


Španski časopis "Libero", posvećen fudbalu i društvu, napravio je, u okviru svoje reklamne kampanje, nekoliko zabavnih video snimaka u kojima žene objašnjavaju životne stvari muškarcima koristeći "fudbalski jezik".\n"Koliko vremena trener provede u velikom timu? Godinu? Dvije, kao većina? Kada tim više ne postiže rezultate, mijenja trenera. Kada loše igra, mijenja trenera. Kada nema ideja, mijenja trenera! Kada suparnička ekipa zna unaprijed kako ćeš igrati, tada mijenjaš trenera! Ciklusi. To su ciklusi. A trenutno, naš ciklus se približava kraju. Nema novih ideja, igra je loša, nema rezultata. Kapiraš šta ti govorim", pita žena svog (bivšeg) partnera.\nSlogan reklame je "Kapiraš kada ti se objasni fudbalskim jezikom".\nU drugom spotu, žena se žali što njen partner nikada ne baca đubre: "Ne voliš to da radiš. Brazilski bekovi vole da napadaju. Misliš da vole da budu u odbrani? Ne, ali to čine jer se tako mora".\nKampanja, kako je objasnilo uredništvo magazina, ima za cilj da podstakne ljubitelje fudbala na razmišljanje o nekim problemima modernog društva.\nIako su ih pojedini čitaoci opisali kao "seksističke", reklame su uglavnom nailazile na pozitivan prijem, posebno na Internetu gdje su se mnogima dopale.\nDruštvo nam šalje poruke da u porodicama ne pričamo o seksu, ili ako pričamo da upotrebljavamo nejasne verbalizacije, da nam religija i mediji određuju standarde i da vlastite seks\nSvemu smo odredili kriterijume i postavili pravila. Ponašamo se kao da je život parče papira po kojem možemo da pišemo.


► Mogerini potvrdila podršku EU Palestincima\nMogerini i Malki su danas u Briselu razmenili mišljenja o odnosima EU i Palestinske uprave, saopštila je Evropska služba za spoljne poslove (EEAS).\nŠefica evropske diplomatije je istakla čvrstu privrženost Unije rešenju po modelu dve države kao jedinom održivom i realističnom načinu za okončanje izraelsko-palestinskog konflikta, navodi se u saopštenju.\nMogerini i Malki su razgovarali i o situaciji na terenu, pre svega o trenutnoj političkoj i humanitarnoj situaciji u pojasu Gaze.\nVisoka predstavnica EU je ohrabrila Palestinsku upravu da nastavi angažman na poboljšavanju humanitarne situacije u Gazi, sprečavanju obnove nasilja i na ponovnom ujedinjenju Gaze i Zapadne obale pod jedinstvenom i legitimnom palestinskom vlašću, dodaje se u saopštenju.\nHamas rasterao Palestince koji su protestovali zbog loših uslova života\nSnage Hamasa u pojasu Gaze rasterale su danas stotine Palestinaca koji su protestovali zbog teških uslova života na toj teritoriji pod izraelskom i egipatskom blokadom.


Agencija Pobednik nekretnine\nInfoRSportal.com Pravni i poslovni svet Nekretnine Pobednik nekretnine\nAdresa: Jurija Gagarina 227/1/194, TC Enjub, Blok 45, 11174 Novi Beograd,\nTelefon: 011/628-73-73 , 061/229 42-26\nAgencija „POBEDNIK NEKRETNINE” je započela svoj rad još 1993. godine u okviru Advokatske kancelarije Marković. Već više od 20 godina se bavimo ovim poslom i stekli smo poverenje i ugled. Iz godine u godinu poboljšavamo naše usluge kako biste mogli da dobijete sve što Vam treba na jednom mestu.\nPolazeći od Vaših zamisli, a oslanjanujući se na naše iskustvo, u prilici smo da Vam pomognemo i ponudimo funkcionalna rešenja po Vašoj želji u vrlo kratkim rokovima. Veliku pažnju poklanjamo valjanosti pravne dokumentacije i izradi ugovora, što su i najveće garancije kvaliteta naše usluge.\nNašu ponudu, pre svega, izdvaja sveobuhvatna posrednička usluga u oblasti prometa i zakupa nepokretnosti na celom području Grada Beograda, stalna poslovna saradnja sa advokatskom kancelarijom, obučeni i licencirani agenti, kao i povoljne cene za sve zahteve naših klijenata.\nNa Vaš poziv naš agent će doći da utvrdi koja vrsta usluge odgovara Vašim potrebama i posavetovaće Vas šta je sve potrebno uraditi kako bi uspešno otpočeli planirani posao.\nPozovite nas, mi ćemo doći do Vas, da zajedno pronađemo ili prezentujemo Vaš životni ili poslovni prostor!


#SvetSaSputnjikom: Političko „dopingovanje“ ruskih sportista - 27.07.2016, Sputnik Srbija\nZakulisne igre oko dopinga i učešće ruskih sportista na Olimpijskim igrama u Riju prva je tema ovonedeljne emisije #SvetSaSputnjikom. 27.07.2016, Sputnik Srbija\nvesti, srbija, goran grbović, vladimir stanković, aleksandar šapić, muharem bazdulj, vladimir vanja grbić, svetlana žurov, aleksandar ostojić, slobodan branković, olimpijski komitet srbije, međunarodni olimpijski komitet, olimpijske igre u rio de žaneiru, društvo\n13:00 27.07.2016 (Osveženo: 02:52 26.08.2021)\n© REUTERS / Fabrizio BenschOlimpijske igre u Riju\nSvakodnevno smo svedoci da visoka politika ne preza od mešanja u vrhunski sport, a vidimo i da im duh olimpizma nije prepreka za ostvarenje (geo)političkih ciljeva.\nŠta bi se dogodilo da je MOK zabranio ruskim sportistima učešće na OI? Koje bi bile posledice takve odluke? Šta „igrači iz senke“ fabrikovanjem takvih doping skandala žele da postignu? Šta nam kaže istorijsko iskustvo iz perioda Hladnog rata?\nO tome razgovaramo sa Goran Grbovićem, bivšim košarkaškim reprezentativcem Jugoslavije i dugogodišnjim kapitenom Partizana, i Vladimirom Stankovićem, dugogodišnjim sportskim novinarom i autorom knjige „Montevideo, bog te video“. U program će se uključiti Žarko Varajić, košarkaška legenda i dugogodišnji funkcioner Košarkaškog saveza Srbije, i Aleksandar Ostojić, dopisnik „Evrolige“ iz Beograda i dugogodišnji sportski novinar.\nU drugom delu emisije razgovaramo o učešću srpskih sportista na Letnjim olimpijskim igrama u Riju.\n#SvetSaSputnjikom: Interna borba u Briselu dobra za Rusiju (audio)\n6 Jul 2016, 17:15\nŠta se može očekivati od srpskih selekcija na OI? Koji sportovi će izazvati najviše pažnje? Razgovaraćemo i o ranijim učešćima srpskih sportista na Olimpijskim igrama, što od kad je Srbija postala samostalna država, što o uspesima u okviru nekadašnje Jugoslavije.\nU ovom segmentu emisije čućete i razgovore sa proslavljenim srpskim i jugoslovenskim odbojkašem Vladimirom Vanjom Grbićem i olimpijskom šampionkom u brzom klizanju i poslanicom ruske Dume Svetlanom Žurovom.\nEmisiju #SvetSaSputnjikom možete slušati uživo od 17 časova na talasima „Radija Novosti“.


Izvor: B92, 05.Dec.2019, 09:28\nU timu iz Kalifornije je zaigrao Nemanja Bjelica i za nešto više od 27 minuta provedenih na parketu ubacio je 17 poena uz 7 skokova i 4 asistencije.\nNajefikasniji u poraženoj ekipi je bio centar Rišon Holms sa 28 poena, dok je Badi Hild dodao 23.\nNa drugoj strani je bolji od ostalih bio Si Džej Mekalum sa 33 poena, Demijen Lilard je ubacio 24, >> Pročitaj celu vest na sajtu B92 << Hasan Vajtsajd je bio odličan sa 22 poena, 16 skokova i 7 asistencija, dok je Karmelo Entoni meč okončao sa 20 poena i 5 skokova.\nKingsima je ovo 12 poraz u 20 odigranih utakmica, dok je Portland zabeležio 9 trijumf posle 22 meča.\nTokom noći se na parketu našao i Marko Gudurić, čiji Memfis je poražen od Čikaga sa 106:99.\nReprezentativac Srbije je na parketu proveo nešto manje od pet minuta i upisao je samo dva poena.\nNajbolji u ekipi Grizlika je bio Jonas Valančunas sa 32 poena i 13 skokova, a u timu Bulsa lider je bio Zek Lavin sa 25 poena, Vendel Karter je dodao 16 uz 13 skokova, dok je Lauri Markanen ubacio 15.


Boris Novković nastupio u Beogradu: Do kraja godine novi album (Foto) - Muzika - Region - Vesti - Svet Plus\n11:30 1. FEB 2013.\nSvirka je započeta poslednjim singlom "Via ljubav", posle koje su se samo nizali čuveni mnogobrojni hitovi. Verna publika, koju su većinom činile pripadnice lepšeg pola, pevala je od početka i vraćala Borisa više puta na bis.\nNeverovatna energija koju su Boris i njegova prateća grupa Noćna straža razmenili sa publikom – kulminirala je u akrobatskom nastupu perkusioniste grupe, koji je - hodajući na rukama – davao ritam publici nogama da prati refren velikog hita "Jači i od sudbine", a zatim, u maniru najboljeg brejkdensera, izveo do sada neviđenu “struju” i doveo publiku do delirijuma!\nSigurno je da će se za sledeći nastup Borisa Novkovića u Kasini tražiti karta više, jer će sinoćnji šou ostati u dugom sećanju svih prisutnih!\nBoris je obećao publici do kraja godine novi album, i najavio sledeći nastup u klubu Kasina, svog kolegu imenjaka Borisa Režaka za 8. februar.\nboris novkovicboris novkovićkasina\nGrupa Aerodrom u klubu Kasina 22. ..\n17. maj 2013.. 14:06\nTeška Industrija uživo u ..\n22. februar 2013.. 12:22


Tomaševićeva žali za finalom\nBeta\t 24. avgusta 2015. 13:00\nSrpska atletičarka Dragana Tomašević izjavila je da je tokom današnjih kvalifikacija u bacanju diska pravila tehničke greške i da je nije zadovoljna što nije uspela da se plasira u finale Svetskog prvenstva u Pekingu.\n“Slabo sam krenula, daljina prvog hica od 56,70 metara je na neki obeležila tok takmičenja. Drugi i treći hitac su bili bolji, ali nažalost nedovoljni za plasman među 12 najboljih na svetu. Borila sam se do samog kraja ali ne mogu biti zadovoljna nastupom upravo zbog tehničkih grešaka koje sam ponavljala”, rekla je Tomašević.\n“Da sam startovala bar sa 58 metara verujem da bi me to dodatno ohrabrilo i da bih prebacila 60,72 koliko je bilo potrebno za ulazak u finale”, dodala je državna rekorderka Tomašević.


Dodik: BiH nesposobna da se suoči sa talasom migranata | Visokoin.com\nDodik: BiH nesposobna da se suoči sa talasom migranata\nPredsjednik Republike Srpske Milorad Dodik rekao je danas da je BiH “nesposobna i izgubljena” da se odbrani od bilo kakve opasnosti, pa i od migranata.\nDodik je rekao da je RS posljednjih nekoliko mjeseci upozoravala na talas migranata koji će značajno iskomplikovati odnose u zemlji, “a BiH je pokazala da za to nema nikakav plan”.\n“Mi smo izašli jasno i što se tiče RS nemamo mogućnost da organizujemo nikakve centre za migrante gdje bi oni boravili makar i jedan dan. Ne želimo uopšte da prihvatimo evropsku pomoć za te centre, jer smatramo da je to uvođenje na mala vrata dugoročnog ostanka tih ljudi na prostoru naše zemlje”, rekao je Dodik.\nOcijenio je da bi boravak migranata na prostoru RS zakomplikovao već “rovitu” situaciju koja je opterećena složenim odnosima između naroda, kao i da bi ugrozio bezbjednost.\nOn je na pitanja u vezi s njegovom tvrdnjom da postoje brojni dokazi da britanske obavještajne službe imaju prislušni centar i da prate državni vrh RS, kao i da pretpostvalja da je ista situacija i u Srbiji, rekao da je cinično to što se kao izgovor za tako nešto koristi navodna kontrola poštenih i fer izbora “a u stvari oni rade na svojim dugoročnim projektima”.\n“Dugoorčni projekat Britanaca je stvaranje unitarne i centralizovane BiH, a mi smo protiv toga”, rekao Dodik i naveo da je takođe cinično što govore da podražavaju RS “a onda ulaze u po njima suverenu zemlju, bez ikakve dozvole lokalnih vlasti”.\n“Mi smo na mjestima gdje su Srbi dominatni i važno nam je da tamo zadržimo lokalnu vlast”, rekao je, ali i dodao da se bore i za skupštinu BiH.\n“Kao što hoće da nestane RS, tako hoće i da nestanu Srbi sa KiM. Mi to razumijemo možda i više od nekih ljudi iz Srbije”, naveo je Dodik.


Doručak sa novinarima: pristupanje Srbije EU | Centar za evropske politike Doručak sa novinarima: pristupanje Srbije EU – Centar za evropske politike\nDoručak sa novinarima: pristupanje Srbije EU\n29. novembar 2017. – Centar za evropske politike (CEP) održao je danas prvi radni doručak sa novinarima: Pristupanje Srbije Evropskoj uniji: Dokle smo stigli, izazovi i šanse, i kako tumačiti različite poruke iz Brisela i država članica EU.\nCEP je ugostio novinare iz šest eminentnih redakcija, uključujući i štampane i elektronske medije. Domaćini doručka Srđan Majstorović, predsednik Upravnog odbora CEP-a i Milena Lazarević, programska direktorka CEP-a su sa okupljenim novinarima razgovarali o prethodnoj godini u konekstu EU pregovora, o poglavljima 23 i 24, oceni reforme javne uprave kao jedne od ključnih reformskih oblasti na putu Srbije ka EU, kao i o tome kako da Srbija najbolje iskoristi ,,balkanska predsedavanja“ Savetu EU koja počinju u januaru sledeće godine. Na doručku je otvoreno i pitanje koliko je politika proširenja važna za EU i šta Zapadni Balkan može da donese Uniji.\nOvaj doručak predstavlja uvod u naredni period u kome će Centar za evropske politike, kroz strateško nastupanje u medijima, pojačano raditi na komunikaciji sa građanima na teme koje se tiču procesa pristupanja Srbije EU.


DRUŠTVO Архиве - Страница 439 од 616 - Dnevnik Juga\nPočetna / DRUŠTVO (strana 439)\nSrećko Mitrović napravio pljeskavicu od 3,5 kilograma „iz ruke“\nSrdjan Stamenkovic 01/09/2017\tDRUŠTVO 0\nProšlogodišnji "rekord" popravljen je za 100 grada na ovogodišnjoj, 28. po redu Roštiljijadi.\nGradonačelnik Niša posetio dve škole\nIna Dendić 01/09/2017\tDRUŠTVO 0\nPovodom prvog septembra i početka nove školske godine gradonačelnik Niša Darko Bulatović obišao je osnovne škole „Ivo Andrić“ i „Car Konstantin“,gde su priređene svečanosti kojima su stariji đaci poželeli dobrodošlicu prvacma ,koji danas započinju svoje školovanje.\n„Zlatni kotlić gejzera“ 9. septembra u Sijarinskoj banji\nOrganizacija sportskih ribolovaca „Gornja Jablanica“ iz Medveđe i Turstička organizacija opštine Medveđa organizuju tradicionalno, sedmo po redu, takmičenje „Zlatni kotlić gejzera“ 2017. Takmičenje će se održati 9. septembra 2017. godine.\nLeskovčani pobednici takmičenja ugostiteljskih škola u pripremi i serviranju roštilja\nNa takmičenju učenika srednjih ugostiteljskih škola koje se,koje je 25. Put održano u okviru Roštiljijade, učestvovale su četiri školske ekipe, a sve su pokazale zavidno kulinarsko umeće, što je potvrdjeno i kroz podelu medalja.\nSvečano obeležen Dan mladih Niša\nPovodom 1.septembra Dana mladih Niša u velikoj sali Skupštine Grada održana je svečana sednica saveta mladih kojoj su prisutvovali i gradonačelnik Niša Darko Bulatović,predsednik Skupštine Grada Niša Rade Rajković i brojni predstavnici mladih i nevladinog sektora.\nMeđunarodni festival pantomime u Vranju\nU oviru šestog Međunarodnog festivala pantomime – P(h)antomfest, koji će biti održan u Vranju 22. i 23. septembra u organizaciji Međuopštinske organizacije gluvih i nagluvih Vranje, premijerno će biti izvedena predstava pantomime po motivima priče Borisava Bore Stankovića „Prva suza“, u režiji Trajčeta Gjorgieva, nastala u produkciji Festivala.\nOsam novih igrališta za decu\nDanas su zvanično počeli radovi na izgradnji dečjeg igrališta u donjem delu grada Vranja.\nPrva faza legalizacije završena uspešno\nJoš jedan, u nizu sastanaka predstavnika ministarstva gradjevine, saobraćaja i infrastrukture, sa načelnicima okruga predsednicima opština i gradonačelnicima sa tetirorije južne Srbije, na temu realizacije Zakona o ozakonjnju, održan je danas u Leskovcu. Jednoglasno je zaključeno da je prva faza ovog značajnog posla bila uspešna, ali ne i druga.\nOtvorene zanimljive izložbe u Narodnom muzeju\nSinoć su u Narodnom muzeju u Leskovcu otvorene dve izložbe iz Vojnog muzeja iz Beograda autora Vuka Obradovića i Natase Tomić. Reč je o izložbama "Perkusioni pistolji i revolveri" i "Veliki rat u očima malog coveka".\nPokloni za đake prva na početku školske godine\nGradonačelnik Leskovca dr Goran Cvetanović obišao je rano ujutru Osnovnu školu Svetozar Marković i poželeo prvacima uspešan početak školovanja.\nStrana 439 od 616« Prvo...410420430«437438439440441\t»\t450460470...Poslednji »


Polaganjem venaca na spomen obeležje u Aleji žrtava bombardovanja 1941. godine na Novom groblju, predstavnici Ministarstva za rad, zapošljavanje, socijalna i boracka pitanja i grada Beograda, kao i udruženja građana odali su počast stradalima u nacistickom bombardovanju Beograda.\n06.04.2015. - 12:28h\nU ime Ministarstva za rad, zapošljavanje, socijalna i boračka pitanja venac je položio državni sekretar Dragan Popović, dok je venac u ime grada položio predsednik Skupštine Beograda Nikola Nikodijević.\nNikodijević je istakao da je šestoaprilsko bombardovanje Beograda jedno od najbrutalnijih razaranja i ubijanja nedužnih ljudi, u zoru kada su ljudi bili u njihovim domovima i još uvek spavali.\n"Mi smo uvek životom branili ideale slobode i ideje za koje smo se zalagali i ponosnio ističemo ulogu naše države u borbi protiv fašizma", kazao je Nikodijević novinarima nakon polaganja venaca.\nNavodeći da je naša država bila na strani pobednika i imala ogromnu ulogu u borbi protiv fašizma, Nikodijevioć je istakao da smo, nažalsot, tu ulogu platili velikim brojem života.\n"Naša je uloga i obaveza da se setimo onih koji su dali živote da bismo mi živeli u modernom i razvijenom svetu. Učimo na njihovim idejama, na njihovoj žrtvi jer su dali najvrednije što su imali, njihove živote da bismo mi živeli u savremenijem i modernijem društvu", poručio je predsednik gradske skupštine.\nVence su pored predstavnika ministarstva i grada, položili predstavnici Udruženja invalida rata i Udruženja "6. april".\nRanije danas, član Gradskog veća Dragomir Petronijević položio je vence kod fontane "Vrelo života" u blizini Beograđanke i kod Granitnog krsta u porti Vaznesenjske crkve, gde se nalazilo sklonište u kome je tokom bombardovanja stradalo više stotina Beograđana.\nVence je položio i na spomen-obeležje u Karadorđevom parku, gde se takođe nalazilo veliko sklonište koje je direktno pogodeno 6. aprila 1941. godine.\n"Čekao nas je uzbudljiv plej-of ABA, tek što smo 'kliknuli' kao ekipa" VIDEO


Beogradskoj policiji danas je oko 17 sati prijavljen pokušaj otmice devojčice (9) u Grockoj, ali se ispostavilo da je ta prijava ipak bila lažna, saznaje "Blic".\nKako nezvanično saznajemo, policiji je prijavljeno da su dvojica muškaraca u centru Grocke u sivom automobilu presrela devojčicu (9) i pokušala da je uguraju u vozilo, nakon čega su pripadnici MUP-a temeljno pretražili ceo kraj. Međutim, u međuvremenu je devojčica priznala da je sve izmislila, jer se na povratku iz škole duže zadržala sa drugaricama, pa je strahovala od toga kako će roditelji reagovati zbog kašnjenja kući.\nOvo je samo jedna u nizu prijava o navodnim pokušajima otmice dece u poslednjih nekolliko dana za koje se nakon policijske provere, ispostavilo da se radi o lažnim navodima. "Pokušaji otmica" prethodno su prijavljivani u Futogu, beogradskom naselju Žarkovo i u Obrenovcu, zbog čega je među roditeljima na društvenim mrežama zavladala histerija.\nPRIJAVLJENE ČETIRI OTMICE ZA JEDAN DAN Policija: Sve su bile lažne, dečak slagao da je otet da bi opravdao KAŠNJENJE NA ČAS\nSAZNAJEMO Određen pritvor do 30 dana otmičarima dede Jelene Đoković\nDETALJI FILMSKE AKCIJE HAPŠENJA Oteli biznismena iz Prištine, pa tražili 100.000 EVRA (VIDEO)


Više od osam hiljada visokoobrazovanih u Kantonu Sarajevo nezaposleno \_ Vijesti \_ BiH \_ Oslobodjenje.ba\nNa evidenciji Službe za zapošljavanje Kantona Sarajevo nalazi se 8.495 ili 12,34 posto osoba s visokom stručnom spremom, od čega je 1.363 magistra. 23.07.2016 09:10\n- Očigledno su na sceni problemi ekonomskog razvoja koji ograničavaju mogućnosti upošljavanja, dok se na drugoj strani nalazi kontinuirana proizvodnja visokostručnih kadrova, bez obzira na realne potrebe na tržištu rada, pojasnio je.\n- Ovakvo stanje, dodao je ,,stvara vrlo negativne društvene efekte, jer se troši novac na proizvodnju visokostručnih kadrova, a ujedno ti kadrovi nemaju specifične mogućnosti da zadovolje tržište rada".\n- To bi imalo smisla ako bi novoproizvedeni magistri imali jasnu ambiciju u čemu će se dalje specijalizirati i da li će graditi neku akademsku karijeru, naglasio je.\n- Zanimljivo je da se već godinama govori kako imamo kontinuiranu hiperprodukciju visokoobrazovanih, a onda nas iznenade konačno objavljeni rezultati popisa stanovništva koji nas po procentu onih koji su završili fakultete svrsta na samo dno europske ljestvice. Stoga bi se nadležni konačno trebali zapitati ne samo o broju diploma koje se podijele tokom jedne godine u BiH, nego i o njihovoj kvaliteti, u smislu da li iza tih diploma stoji stvarno znanje ili samo "mrtvo slovo na papiru", te ako i stoji znanje i vještina da li se takvo što traži na tržištu rada, istakao je.\nMišljenja je da bi prilikom kreiranja strategije obrazovanja u BiH trebali da postoje jasni podaci i projekcije u kojem pravcu treba da ide ovo društvo i kojeg mu "kadra" uistinu treba za ostvarivanje tih projekcija.\n- Iza ovoga "jednostavnog" recepta krije se jako puno truda, posla i interdisciplinarnih studija koje kontinurano odbijamo da provedemo već dva desetljeća i za koje u biti kao društvo nemamo vremena, resursa i interesa, jer nam se kao prioriteti nameću dnevnopolitička spletkarenja, a ne egzistencijalna pitanja poput ovoga, zaključio je Marjanović.\nPrema posljednjem popisu stanovništva iz 2013. godine, u BiH je 89.794 ili 2,82 posto nepismenih osoba, od čega je u Kantonu Sarajevo 6.306 ili 1,7 posto, navodi Fena. kanton sarajevo\nKolumne Statistička iluzija zaposlenosti\nBiH Sanitarni inspektori vrše procjenu rizika na licu mjesta: Oprezno sa jajima, mesom i mlijekom


Loše vreme za tržište pametnih telefona\n15/01/2019 | 10:47\nSvetsko tržište pametnih telefona verovatno će zabeležiti pad i u 2019., nakon što je prošle godine prodaja pala po prvi put od kada to tržište postoji. To je posledica slabije potražnje i drugih negativnih uticaja, pokazuje analiza tajvanske kompanije TrendForce.\nPrema toj analizi, ove godine će biti proizvedena 1,41 milijarda pametnih telefona, 3,3% manje nego prošle godine. Potražnja za tim uređajima verojatno će pasti zbog nedostatka novih uređaja sa značajnijim novim funkcijama, smatraju analitičari TrendForcea.\nIstiču da bi proizvodnja mogla da padne i za 5% na godišnjem nivou zbog nesigurnosti i trgovinskih napetosti između SAD-a i Kine, ali i usporavanja rasta najvećih svetskih država i ekonomija, što znači da slabi i potražnja.\nTrendForce procenjuje da će ove godine najveći udeo na tržištu zagrabiti južnokorejski Samsung, 20%, a pratiće ga kineski Huawei s učešćem od 16%, a potom Apple s 13 %.\nOd tri vodeća igrača u toj industriji, jedino bi Huawei mogao da zabeleži rast proizvodnje, smatraju analitičari TrendForcea. Inače, ovaj proizvođač se poslednjih meseci našao na meti SAD i drugih zapadnih država zbog tehnologije koja navodno omogućuava špijuniranje kineskim tajnim službama,\nS druge strane, proizvodnja Samsunga mogla bi da padne za 8%, na 293 miliona uređaja, dok bi Apple mogao zabilježiti pad proizvodnje od 15 posto, na 189 milijuna uređaja.\nRanije je još jedna analitička kompanija, Strategy Analytics, procenila da će ove godine prodaja pametnih telefona pasti, za 0,6%.\nI ta kompanija očekuje da će Samsung zadržati najveći tržišni udeo, od 20,3%, a pratiće ga Huawei, s udelom od 16,1 %, i Apple, sa 14,4%.\nI dok te dve analitičke kuće očekuju pad prodaje pametnih telefona, IDC procenjuje da će ove godine prodaja porasti za više od 2%, nakon što je, prema procenama, prošle godine pala za 3%, na 1,42 milijarde uređaja.\nNemačka privreda usporava: “Miriše” na recesiju?


Insajder debata: Nasilje u parlamentu postoji, za njega su krivi „oni drugi“ (VIDEO) | Insajder\nZasedanja Skupštine Srbije obeležena su uvredama i optužbama. Vlast i opozicija jedni u drugima vide uzrok takvog stanja najvišeg predstavničkog tela u Srbiji. Gostujući u Insajder debati, predsednik poslaničke grupe Srpske napredne stranke rekao je da je uzrok “agresije” bezidejna opozicija koja pribegava govoru mržnje. S druge strane, poslanica Demokratske stanke Maja Videnović navodi da su tokom skupštinskih sednica zapravo poslanici opozicije trpeli uvrede jer su optuživani da su strani plaćenici, izdajnici i ubice.\nFoto: Insajder / Insajder debata, gosti Maja Videnović (DS) i Aleksandar Martinović (SNS)\n‘’Naša je obaveza da ne dozvolimo da se u parlamentu čuje govor mržnje. Poslanici Demokratske stranke, poslanici cele opozicije su prethodne dve nedelje bili proglašeni za strane plaćenike, za izdajnike, za plaćeničku bagru, za najveći ološ, za ubice. Srpska napredna stranka je ta koja je u Srbiji ukinula dijalog, demokratiju i debatu’’, kaže poslanica Demkratske stranke Maja Videnović.\nPoslanik SNS-a Aleksandar Martinović ne misli da su uvrede i govor mržnje nešto što je svakodnevna pojava u parlamentu, ali navodi da je opozicija ta koja se njima najčešće služi.\n“Bilo je sednica koje su bile potpuno civilizovane, tolerantne, na kojima nije bilo takvih ekscesa. Bilo bi dobro da se tako ne razgovara, ali postavlja se pitanje šta je uzrok ovolikoj agresiji? Ja mislim da je uzrok tome činjenica da su oni koji sebe nazivaju opozicijom u suštini bezidejni, oni nemaju nikakvu realnu alternativu u politici koju vodi SNS i onda pribegavaju jeziku uvreda i jeziku mržnje”, smatra Martinović.\nMartinović: Javna rasprava nije obavezna, svako može na internetu da se upozna sa budžetom\nNajnoviji primer kako funkcioniše Narodna skupština je usvajanje Zakona o budžetu za 2019. godinu. On je na dnevni red stavljen u objedinjenoj raspravi sa još 61 tačkom dnevnog reda. Zbog ograničenog vremena za raspravu o zakonu koji određuje na šta će se trošiti novac građana, predstavnici poslaničkih grupa imali su 20 sekundi da govore, a ostali poslanici 1,2 sekunde.\nPoštovani gledaoci i čitaoci, novinari redakcije Insajder svakodnevno u svim novinarskim formama informišu vas o najvažnijim događajima vestima i temama. U našim tekstovima često možete čitati kako su važne teme zaboravljene zamenom teza.\nU večerašnjoj debati vlast i opozicija suočili su stavove o načinu na koje se vodi rasprava u parlamentu. Smatramo da je ova tema od izuzetnog značaja za sve građane, jer je to način na koji se usvajaju zakoni u Srbiji.\nDiskusija na društvenim mrežama delom se, međutim, pretvorila u vređanje našeg gosta, jer je na njegovom sakou snimljena buba.\nU našem poslu se dešavaju nepredviđene okolnosti. Čijenica da tokom snimanja emisije nismo primetili da se tako nešto desilo isključivo je naš propust zbog kojeg se izvinjavamo gostu i svim gledaocima. Hvala na razumevanju.\nNa pitanje novinarke Insajdera zašto je tako važan zakon stavljen u objedinjenu raspravu, Martinović navodi da je budžet povezan s ostalim zakonima koji su bili na dnevnom redu, kao i da javna rasprava nije obavezna u svim slučajevima.\n“Zakon o budžetu je usvojen u objedinjenoj raspravi zato što je povezan sa setom poreskih i finansijskih zakona, a budžet se puni pre svega iz poreza’’, kaže Martinović.\nOn je dodao da je “javna rasprava obavezna po Poslovniku Skupštine samo u onim slučajevima kada se suštinski menja jedna oblast u društvenom životu”.\n“Svako ko želi da se upozna sa sadržinom budžeta to može da uradi na jedan jednostavan način. Svi zakoni koje donosi Vlada i Skupština objavljuju se i na internet stranicama i u Službenom glasniku. Sa druge strane, svi poslanici koji su hteli da govore u budžetu, mogli su da govore”, zaključio je Martinović.\nVidenović: SNS žele da ućutkaju opoziciju i sakrije ono što stoji u zakonima\nMaja Videnović, sa druge strane, smatra da građani o tako važnom zakonu ne bi trebalo da se informišu samostalno, a da poslanici Srpske napredne stranke podnose amandmane na sopstvene predloge da bi ućutkali opoziciju.\n“Ako je nešto zajedničko u 63 izmene i dopune zakona, u kojima je Zakon o budžetu kao najvažniji zakon, onda je to zajednička namera Srpske napredne stranke i Aleksandra Vučića da, pod jedan, ućutka opoziciju i pod dva da sakrije ono što stoji u predlozima ovih zakona”, rekla je Videnović.\nNa Martinovićevo podsećanje da je bio u Skupštini kada je Demokratska stranka 2010. godine objedinila 107 tačaka, Videnović je rekla da je u svakom mandatu bilo objedinjavanja zakona.\n“Ali ono što odgovorno tvrdim je da nikada nije bilo to je da se objedine 63 tačke kojima je jedino zajedničko da se spreči opozicija da je građani čuju”, zaključila je Videnović.\nMartinović: Radimo po Poslovniku koji je donela Demokratska stranka\nNa poslednjem zasedanju Narodne skupštine, na kojoj je između ostalih usvajan i Zakon o budžetu, poslanici su samo na prvu tačku dnevnog reda – Predlog zakona o Centralnom registru obaveznog socijalnog osiguranja podneli 521 amandman, a najviše amandmana podnela je Srpska napredna stranka.\nNa pitanje novinarke Insajdera zašto se dešava da poslanici ne glasaju za svoje amandmane nakon što su ih podneli, Martinović kaže da je sve to pravo koje poslanici imaju Poslovnikom koji je donela Demokratska stranka.\n“Neki poslanici glasaju, a neki ne glasaju. Vreme je definisano Poslovnikom, a mi radimo po Poslovniku koji je donela Demokratska stranka”, rekao je Martinović.\nMartinović je čitao statistiku iz parlamenta navodeći da njegova stranka je, iako najveća, u stvari ima najmanje vremena za diskusiju.\n“Poslanik Srpske napredne stranke kada diskutuje po amandmanu ima manje vremena da diskutuje nego poslanici koji pripadaju poslaničkim grupama koje imaju pet poslanika”, rekao je Martinović.\nVidenović: Veselinović posle pretnji premijerki više ne bio bio član Demokratske stranke\nAleksandar Martinović je kao argument za govor mržnje opozicije naveo tvit člana Saveza za Srbiju Željka Veselinovića, u kojem se preti premijerki Ani Brnabić. Videnović napominje da su poslanici Demokratske stranke prvi takve izjave osudili “najoštrije moguće”.\n“Mi, Demokratska stranka, za razliku od Srpske napredne stranke, nemamo nijansu tolerancije koja je dopustiva. Svako nasilje je apslutno nedopustivo i mi smo oštro i nedvosmislno tako nešto osudili. Da je taj čovek član Demokratske stranke, uverena sam da to veče ne bi bio član”, navodi Videnović.\nMartinović je tvrdio da se od poslanika Srpske napredne stranke takve uvrede nikada nisu čule, a sa čim se Videnovićeva nije saglasila. Ona je podsetila da su na uvrede upućene njenoj koleginici Aleksandri Jerkov poslanici u Skupštini, među kojima su i poslanici Srpske napredne stranke, aplaudirali. Martinović međutim tvrdi da su na izlaganje Vjerice Radete, poslanice Srpske radikalne stranke koja je iznela uvrede na račun poslanice Jerkov aplaudirale samo njene stranačke kolege.\n“Da li poslanici Srpske radikalne stranke nemaju pravo da aplaudiraju posle govora njihovih poslanika? Kako ja da zabranim poslaniku da aplaudira svom kolegi? To je nemoguće”, konstatovao je Martinović.


Sportske.net - Originalna kampanja, "Mesi odlazi, ako..."\nOriginalna kampanja, "Mesi odlazi, ako..."\nBarselona traži prolaz u finale, ali i dalje senka nad Leom Mesijem...\nBarsa će dobiti predsednika i Đoan Laporta je spremio baš efektnu taktiku. Naime, on jeste favorit da zameni uhapšenog Bertomeua, ali je pojačao svoju kampanju uz reči da Mesi sigurno odlazi, ako on ne bude predsednik.\nPodsetimo katalonski advokat i političar je jedini koji je bio celi mandat na kormilu, osvojio Ligu šampiona, doveo Ronaldinja, dao šansu Gvardioli, učestvovao u stvaranju najjačeg tim u istoriji kluba.\nLaporta kaže da će učiniti sve da Mesi ostane, ali da Mesi neće saslušati nijednog drugog kandidata. On je poručio Toniju Freiksi i Viktoru Fontu da oni nisu dovoljno uticajni da zadrže Argentinca.\nMesi se ne oglašava, veruje se da čeka rasplet sezone, koja ne izgleda dobro, ali Laporta kaže da Mesija ne pokreće novac.\n"Saslušaće me, on hoće tim sa kojim može da pobeđuje, vi niste sposobni da mu to obezbedite", rekao je Laporta protivkandidatima.\nU Barseloni inače vlada opsadno stanje pred revanš, pokušaj da se stigne 0:2 iz Andaluzije u revanšu polufinala kupa i da se dođe u borbu za trofej. Barsa ima šansu u prvenstvu, "Madrilenjo" je za vikend, a što se Lige šampiona tiče, posle poraza od PSŽ kod kuće, šanse gotovo ne postoje u revanšu...\nSumnjam da u Barsi vlada bilo šta nalik 'opsadnom stanju' jer su svesni da možda i mogu da stignu prednost Sevilje, ali da odigraju dve utakmice utastopno, a da ne postignu bar jedan autogol - to nema šanse da se desi, baš kao što nema šanse ni da Sevilja onako odigra dve uzastopne utakmice.


Pet kompanija iz BiH na Coface listi 50 najvećih kompanija na Balkanu - M-Kvadrat\nPet kompanija iz BiH na Coface listi 50 najvećih kompanija na Balkanu\nFrancuska grupa za osiguranje kredita Coface i ove godine je objavila listu od 50 najvećih kompanija na Balkanu na osnovu ostvarenog prometa. Na toj listi svoje mjesto našlo je pet kompanija iz BiH, koje predvodi JP Elektroprivreda BiH.\nElektroprivreda BiH je najbolje plasirana kompanija iz BiH i zauzima 26 mjesto sa ukupnim prometom od 486,9 mil EUR. U odnosu na prošlogodišnju listu 50 najvećih kompanija Elektroprivreda BiH je napredovala pet pozicija. U Elektroprivredi BiH je zaposleno 4.837 radnika.\nKada su u pitanju ostale kompanije iz BiH 31. mjesto zauzima Holdina Sarajevo sa ukupnim prometom od 435,9 mil EUR. Ta kompanija je nazadovala u odnosu na prošlogodišnju listu za pet pozicija i manjim prihodom za više od 80 mil EUR. Holdina je u 2015. godini imala 485 zaposlenih osoba.\nVeliki napredak ostvario je trgovački lanac Konzum Sarajevo zauzevši 32. poziciju sa ukupnim godišnjim prometom od 434,6 mil EUR i zaposlena 4.380 radnika. Poređenja radi kompanija Konzum je prošle godine zauzimala 49. mjesto sa prometom od 355 mil EUR.\nMeđu 50 najvećih kompanija na Balkanu prvi put svoje mjesto je pronašao i trgovački lanac Bingo Tuzla, koji zauzima 34. mjesto sa ukupnim prošlogodišnjim prometom od 410,8 mil EUR. Bingo je prema podacima za prošlu godinu imao 4.465 zaposlenih.\nPeta kompanija iz BiH koja se našla na ovoj prestižnoj listi je Optima Grupa iz Banje Luke sa prometom od 359,8 mil EUR i 128 zaposlenih. Ta kompanija na ovogodišnjoj listi zauzela je 49. poziciju, a poređenja radi na prošlogodišnjoj listi zauzimala je 27. poziciju i prometom od 523 mil EUR.\nNajveći broj kompanija na listi 50 najvećih je iz Slovenije i to 18, koje predvodi Petrol sa godišnjim prometom od 3,1 mlrd EUR. Petrol je ujedno i najvrijednija kompanija na Coface-ovoj listi. Hrvatska na ovoj listi ima 16 kompanija, a najbolje je plasirana INA sa prometom od 2,2 mil EUR.\nSrbija na listi ima devet kompanija, a najbolje pozicionirana je naftna industrija NIS na 5. mjestu i prometom od 1,6 mlrd EUR. Na listi Coface-a nalaze se još dvije kompanije iz Makedonije, a na visokom devetom mjestu nalazi se firma Johnson Matthey sa prometom od 1,1 mlrd EUR.\nPrethodni članakMađari žele graditi tramvajsku prugu od Ilidže do Hrasnice\nNaredni članakPosušje dobilo solarnu klupu


RTS :: Poslanici završili raspravu, glasanje u utorak\nPolitika Poslanici završili raspravu, glasanje u utorak\npetak, 13. sep 2019, 10:41 -> 17:14\nNarodni poslanici završili su raspravu o amandmanima na sve tačke dnevnog reda 16. vanrednog zasedanja na kojem je i Predlog zakona o dualnom modelu studija. O predloženim zakonima izjasniće se u utorak u 9.45.\nTokom današnjeg zasedanja, poslanici su raspravljali o amandmanima na predloge izmena i dopuna zakona o patentima, o izmenama i dopunama zakona o autorskim i srodnim pravima, na koji je od svih pet tačaka dnevnog reda podneto najviše amandmana – 82, kao i na predlog o dopunama zakona o zaštiti topografija poluprovodničkih proizvoda.\nPoslanik SNS-a Ljubiša Stojmirović ocenio je da će zakon o patentima pružiti veće mogućnosti mladim pronalazačima, naučnicima u Srbiji da ostanu u svojoj zemlji.\nNemanja Šarović iz SRS-a, navodeći da se od predlagača moglo čuti da je cilj donošenja zakona poboljšanje u oblasti patenata i sprečavanje odliva mozgova, rekao je da nema nijedne suštinske izmene, niti krupnog poboljšanja koje bi zadržalo mlade intelektualce u zemlji.\nTakođe, Šarović je naveo i da je neprijatno iznenađen brojem patenata koje se godišnje u Srbiji prijavljuju - 2016. 191 prijava, 2017. godine 173, a 2018. godine 162 prijave.\nGovoreći o najavama predlagača da će sada biti i pravne sigurnosti, Šarović je istakao da je ona postojala i ranije, jer je postojao i Zakon.\nPoslanica SRS-a Vjerica Radeta iznela je kritiku da predloženi zakon patente vidi samo kao neki izvor prihoda, a da se uopšte ne gleda kao intelektualna svojina.\n"Kroz ovaj zakon je pre svega trebalo zaštiti intelektualnu svojinu svakog onog ko je vlasnik nekog patenta, svakog onog koji je izumeo nešto što može biti trenutno od manje ili veće koristi u tom ekonomskom smislu", rekla je Radeta.\nNavodeći da mladi koji se bave naukom svakodnevno napuštaju zemlju, Radeta je ukazala da država nema razumevanja ni za nauku, ni za intelektualnu svojinu i naglasila da je problem ovog zakona što se na pravi način ne bavi patentima.\nGojković: Odlazak stručnih nije specifičan samo za Srbiju\nOdgovarajući na njenu primedbu da državu ne interesuje nauka, predsednica Skupštine Maja Gojković, u svojstvu poslanika SNS-a, rekla je da se ne može složiti sa tim da država Srbija i Vlada Srbije ne obraćaju pažnju na naučnu zajednicu i da im nije bitna oblast nauke.\nTakođe, Gojkovićeva je napomenula da ne može da se saglasi ni sa opaskom da mladi ljudi "sada iznenada počinju da odlaze zato što država ne vodi računa, recimo o patentima".\n"Ne sporim veliki problem naše države da stručni ljudi odlaze zbog većih zarada, ali to nije ništa specifično smo za nas. Takva su kretanja u čitavom našem regionu", navela je Gojkovićeva.\nNa to je Radeta odgovorila da nije spomenula masovna iseljavanja, kao ni to da Srbiju sada napušta više ljudi nego što je to ranije činilo ili što će činiti ubuduće.\nGojkovićeva je istakla da je potrebno razmisliti i o tome kako da se zaštiti država koja ulaže u ljude koji kada steknu znanja i verifikuju svoje diplome, odlaze u inostranstvo.\n"SRS želi da zaštiti autore patenata"\nSrpska radikalna stranka u svojim amandmanima želi da zaštiti autore patenata, odnosno pojedinca, rekao je poslanik te stranke Milorad Mirčić.\n"Svedoci smo da oni koji su izumitelji, tvorci patenata, u ovom sistemu i predlogom zakona mogu da budu oštećeni, na neki način diskriminisani", naveo je Mirčić.\nPrema njegovim rečima, priče da su kompanije u kojima rade omogućile uslove samo su delimično ispravne.\n"Patent je stvar pameti, dostignuća i iskustva pojedinca ili grupe pojedinaca, a to što on radi na tom radnom mestu, samo doprinosi da njegovo znanje dođe do izražaja", istakao je Mirčić i dodao da je potrebno zaštiti prava pojedinca, a nedozvoliti da kompanija kaže da je to uradio zahvaljujući njima.\nPoslanica SNS-a Aleksandra Tomić je u odgovoru na Mirčićevo izlaganje navela da su pronalasci pitanje odnosa poslodavca i istraživača i da predloženi zakon predviđa da se istraživač i poslodavac dogovore o određenoj vrsti ugovora kakav će odnos imati nakon istraživačkog radai završenog posla.\n"Ukoliko se ne dogovore na početku, istraživač ima pravo da to radi za neko drugo lice", navela je Tomićeva i dodala da i ako posle završenog posla istraživač nije zadovoljan sa tim kako je svoj ugovor rešio preko suda ima pravo da traži naknadu.\nPoslanica SNS-a Milanka Jevtović Vukojičić ističe da predloženi zakon osim usaglašavanja sa evropskim zakonodavstvom usaglašava se i sa Zakonom o opštem upravnom postupku koji reguliše prekid postupka u tačno određenim situacijama, između ostalog i onda kada dođe do smrti.\n"Predloženi zakon itekako doprinosi pravnoj sigurnosti onih investitora koji dolaze u Srbiju, investiraju sa modernim mašinama, sa savremenim mašinama koje imaju savremena tehnološka dostignuća", naveo je Jevtović Vukojičić.\nNakon rasprave o amandmanima na izmene Zakona o patentima, raspravljaće se po pojedinostima na predložene izmene Zakona o autorskim i srodnim pravima i Zakona o zaštiti topografija poluprovodničkih proizvoda.\nTokom jučerašnjeg zasedanja završena je rasprava o amandmanima na Predlog zakona o dualnom modelu studija, kao i na Predlog zakona o regulisanim profesijama i priznavanju profesionalnih kvalifikacija.\nNa svih pet predloženih zakona podneto je ukupno 146 amandmana.\nIspred Vlade Srbije, o predloženim zakonima je raspravljao ministar za rad, zapošljavanje, boračka i socijalna pitanja Zoran Đorđević.


Kostić kupio Victoriju upola cijene – Bankar.me\nKostić kupio Victoriju upola cijene\nJuly 12, 2018 BIZNIS, REGION, SVE VIJESTI Leave a comment\nNi promjena vlasnika, ni svjež kapital, ni sporazumi o mirovanju obaveza sa kreditorima, ni profesionalni menadžeri iz bankarskog sektora, nisu uspjeli da posle 10 godina izvuku kompaniju Victoria Group iz dugova.\nSada je pitanje da li će to poći za rukom Miodragu Kostiću, koji je već počeo da preuzima dugove ove poljoprivredne kompanije ili će i za njegovu MK Grupu ova prezadužena poslovna imperija biti prevelik zalogaj?\nKako nezvanično može da se čuje, samo dugovi prema bankama, koji su bili predmet ove transakcije, iznosili su oko 260 mil EUR. Prema saznanjima Politike, Kostić je otkupio te dugove banaka po cijeni od oko 112 mil EUR, što znači je platio manje od polovine ukupnog duga prema bankama. Dakle, nakon što se ova transakcija završi Kostić će postati većinski vlasnik kompanije, jer će dugovi biti konvertovani u kapital, a Victoria Group više neće imati obaveze prema bankama.\nIako transakcija nije bila završena, tada je saopšteno da ova dva investitora planiraju da ulože 100 mil EUR, kako bi stabilizovali poslovanje ove kompanije, što je bilo neuobičajeno. I tada su mediji pisali da je Kostić među potencijalnim kupcima, ali su iz MK Grupe demantovane te “spekulacije”, koje su se sada pokazale kao tačne. Dušan Radičević, direktor MK Grupe, tvrdio je da je riječ o nepouzdanim informacijama.\nIzgleda da je u međuvremenu Miodrag Kostić uspio da obezbijedi kapital, jer je saopšteno da je MK Grupa počela proces preuzimanja bankarskih kreditnih potraživanja prema članicama Victoria Grupe. Sa kreditorima kompanije potpisan je ugovor o preuzimanju njihovih kredita i očekuje se da će taj proces biti okončan u najskorijem roku, saopšteno je.\nPOJMOVIMiodrag Kostić viktorija grupa\nPrevious Da li i koliko banke naplaćuju konverziju eura u druge valute i obrnuto\nSljedeći MIDAS 2: Za razvoj poljoprivrede 30 miliona eura\nŠiri se MK grupa: Kostić ulaže 500 miliona eura do 2025. godine\nMK Group investira 500 miliona eura u region


OBILJEŽENA 26. GODIŠNJICA TERITORIJALNE ODBRANE RBIH — Bosnjaci.Net\nOBILJEŽENA 26. GODIŠNJICA TERITORIJALNE ODBRANE RBIH\nObjavljeno: 10. April 2018. 13:04:12\nPovodom obilježavanja 26. godišnjice osnivanja Teritorijalne odbrane Republike BiH (TORBiH) u Sarajevu je danas održana akademija na kojoj je istaknuto da je ta, prva formalna oružana snaga RBiH, bila jedna od važnih državotvornih faktora u BiH, javlja Anadolu Agency (AA).\nNa akademiji, upriličenoj u Domu Oružanih snaga BiH, podsjetili su da je Predsjedništvo RBiH 8. aprila 1992. godine donijelo Odluku o formiranju Štaba TORBiH čime je ukinut Štab TO bivše SRBiH.\n"Godišnjica osnivanja Teritorijalne odbrane obilježavamo kako bi se ponovo podsjetili o njenoj ulozi i značaju u pripremi otpora agresiji na BiH i u toku rata sve do transformacije u Armiju RBiH", rekao je predsjednik Udruženja za zaštitu imena i očuvanje tradicije Teritorijalne odbrane Fadil Alihodžić.\nPodsjetio je da je TORBiH 8. aprila 1992. godine proglašena jedinom legitimnom oružanom snagom RBiH i kojoj se od tog datuma pridružuju i potčinjavaju svi sastavi koji su postojali na samom početku agresije na BiH.\nIstakao je da je TORBiH "bila jedna od važnih državotvornih faktora koja se do kraja 1992. godine pod najtežim okolnostima transformisala u Armiju RBiH".\n"Da Teritorijalna odbrana Bosne i Hercegovine nije sistemski, od ovlaštenih struktura institucija Jugoslavije razbijena, u BiH možda rata ne bi bilo, ali sigurno da bi rat trajao kraće, a stradanja bila daleko manjih razmjera", kazao je Alihodžić.\nKazao je da je u BiH potrebna odlučna borba za jedinstvenu boračku organizaciju, koja bi mogla biti faktor u rješavanju pitanja i problema boraca.\n"Naglasiću ideju da jedinstvena boračka organizacija ubuduće predlaže i bira ministre za boračka pitanja na nivou kantona i Federacije BiH, a ne političke stranke. Tada ćemo moći neuporedivo brže i lakše rješavati goruće probleme boraca", poručio je Alihodžić.\nAkademiji je prisustvovao i federalni ministar za pitanja boraca Salko Bukvarević. On je tom prilikom čestitao Dan teritorijalne odbrane RBiH i izrazio poštovanje prema političkom rukovodstvu BiH iz tog perioda i svima koji su 1991. godine donijeli odluku da mladići iz BiH ne idu u rat u Hrvatsku.\n"To je jedna hrabra, poštena odluka, koja je vjerovatnospasila veliki broj života naših mladića. To su bila vremena u kojima je trablo donositi teške odluke, ali evo, većina vas koji sjedite u ovoj sali ste upravo ljudi koji pripadate generaciji koju je naša domovina čekala 400 godina da se bori i brani državu BiH, njene vrijednosti huljadugodišnjeg suživota i sve civilizacijske vrijednosti koje su ovdje bile prisutne", rekao je Bukvarević.\nU okviru obilježavanja 26. godišnjice osnivanja Teritorijalne odbrane RBiH danas je delegacija udruženja koje baštini tradiciju TORBiH položila cvijeće na mezarju Kovači, na Spomen-obilježju Vječna vatra, obišla Šehidsko mezarje na pomoćnom stadionu Koševo, te odala počast šehidima i poginulim borcima.


Matić objasnio zašto Srbija nije ofanzivnije igrala protiv Velšana - Sportske.net\nMatić objasnio zašto Srbija nije ofanzivnije igrala protiv Velšana\nO tome su sinoć mnogi polemisali, Nemanja Matić je dao odgovor.\nRačunica - Koliko nam još bodova treba do Svetskog prvenstva?Da se naježiš, scena večeri sa "Marakane"!Brukala nas nekolicina, ali je fudbalska Srbija pokazala veliko srce!Mitrović: I bod je okejKapiten Bane - Ko je podlegao pritisku, a ko je fenomenalno ušao u meč?\nSrpski fudbaler Nemanja Matić rekao je da očekuje veliku borbu do kraja kvalifikacija za Svetsko prvenstvo.\n"Grupa je veoma teška i biće velika borba do samog kraja. Siguran sam da ova reprezentacija Srbije ima snage, kao što je to i pokazala", rekao je Matić novinarima u Beogradu.\nSrbija četiri kola pre kraja zauzima prvo mesto u Grupi D kvalifikacija za Mundijal u Rusiji sa 12 bodova, koliko ima i Irska, a četiri više od Velsa i Austrije.\nReprezentacija Srbije je u nedelju uveče igrala nerešeno 1:1 sa Velsom.\nMatić je kazao da ostaje žal za pobedom u toj utakmici.\n"Ostao je žal što nismo pobedili i pobegli Irskoj dva boda, ali je bilo veoma teško. Primili smo gol kada smo utakmicu držali pod kontrolom, a bilo je teško da probijemo njihov bunker. Nismo smeli da napadamo iz svih snaga, jer su mogli da nas ugroze", kazao je Matić.\nVezni fudbaler Čelsija je dodao da misli je Srbija oštećena jer joj nije sviran penal kada je reprezentativac Velsa igrao rukom.\nMatić je rekao da neće biti favorita u preostalim susretima u grupi.\n"Nema apsolutnih favorita i nama će najvažnija utakmica biti sledeća koju ćemo igrati protiv Moldavije, da posle nje ostanemo prvi, a ostale ekipe ćemo gledati šta će da urade izmedju sebe", rekao je Matić.\nSrbija će protiv Moldavije igrati 2. septembra u Beogradu, dok će tri dana kasnije gostovati Irskoj u Dablinu.


RUKA SPASA dopire do Subotice i Novog Sada - Srbobran Danas\nSrbobransko udruženja žena „Ruka spasa“ postalo je prepoznatljivo po svom dobročinstvu i izvan okvira opštine iz koje potiče, poslednje dve akcije sprovedene u delo, 3. i 10. oktobra, donela su osmehe na lica dece u Subotici i Novom Sadu.\nPredsednica udruženja „Ruka spasa“, Savka Lazić obišla je dva centra u dva najveća grada Vojvodine, koji se bave zbrinjavanjem dece. Jedan je „Kolevka“, dom za decu ometenu u razvoju u Subotici, a drugi je novosadsko „Svratište“, dnevni boravak u kom deca koja žive na ulici pronalaze utočište. U oba pomenuta centra gospođa Savka je dopremila veliki broj paketa sa dečijom odećom, obućom i proizvodima za održavanje lične higijene. Pored punih ruku pomoći, „Ruka spasa“ je došla i da se interesuje šta im još nedostaje, i da možda to obezbedi u narednom periodu.\nPri obilasku „Kolevke“ u Subotici, jedinog doma za decu ometenu u razvoju na prostoru pokrajine, „Ruka spasa“ je dočekana raširenih ruku, kako zaposlenih tako i dece, štićenika doma. U razgovoru sa Vladankom Pavlović, koordinatorom stručnog tima ove ustanove, saznali smo da „Kolevka“ ima mnogo donatora, jer su i potrebe ovog velikog doma za decu srazmerne njegovoj veličini. „Trenutno kod nas u domu boravi 162 dece, imamo i dva dnevna boravka, jedan je za decu do 18 godina i drugi za odrasle. Imamo i prihvatnu stanicu, to je za decu koja se nađu u skitnji. Deca koja kod nas borave imaju nadzor 24 časa, svo vreme smo prisutni sa njima u sobama jer se radi o deci koja u najvećem broju slučajeva ne mogu da vode računa o sebi. Ona nemaju mogućnost govora, a neka pored mentalne nerazvijenosti imaju i teške zdravstvene tegobe. Na raspolaganju imamo fizijatra, fizioterapeuta, dečijeg psihijatra, pedijatra, neurologa, stomatologa, i svi su angažovani po ugovoru. Trudimo se da decu izvodimo napolje, bar onu koja to mogu, imamo uređeno dvorište, a organizujemo i izlete. Imali smo aktivno leto, išli smo na more, na Palić, posećivali smo ergelu. To je za decu velika radost, većina njih svoje porodice ne viđa, neki roditelji dolaze u posetu, a neki opet ne jer suviše to teško podnose. U pitanju su stvarno bolesna deca i mi se trudimo da im život ovde bude što ugodniji“, rekla nam je Vladanka Pavlović, a zatim je povela Savku Lazić u obilazak ustanove, odnosno jedne grupe dece koja su , kako kaže koordinatorka, najbolji i mogu donekle da se uključe u socijalni život, iako ni kod njih nije razvijen govor. Udruženju „Ruka spasa“, u znak zahvalnosti, dobilo je zahvalnicu, a na obostrano slaganje dveju sagovornica odlučeno je da srbobransko udruženje u narednom periodu izradi određen broj posteljina za dečije krevete, jer je to najdeficitarniji artikal u „Kolevci“.\nNakon Subotice, na red je došla poseta Novom Sadu i Svratištu za decu, gde je „Ruka spasa“ takođe donirala veliki broj paketa pomoći. Iako ovaj centar za zbrinjavanje dece nema uslugu noćenja, veliki je broj benefita koje korisnici mogu imati tokom dana. I ovde je Savka Lazić toplo dočekana, čak su joj prilikom istovara paketa pomogli neki dečaci i devojčice koji su se zatekli u „Svratištu“. Vaspitač Miloš Rajić, jedan je od članova osoblja koji rade sa decom, a ovom prilikom je bio i domaćin „Ruci spasa“. „Svratište postoji od 2010. godine i prihvata decu iz grada koja borave ili rade na ulici. Do 2015. godine funkcionisali smo kao nevladina organizacija, da bi te iste godine prešli u nove prostorije i postali deo Centra za socijalni rad. Svratište svakodnevno prima decu i mlade koji žive na ulici, starosti od 5 do 19 godina. Oni uglavnom prose na ulici, rade na pijaci i u konstantnom su riziku od ekstremnog siromaštva. Radnim danima otvaramo vrata od 8 časova, a zatvaramo u 20:30, dok je to subotom od 10 do 17 časova. Tu smo da deci obezbedimo najosnovnije ljudske potrebe. Imamo kupatila, delimo im čistu odeću, imamo sva tri obroka plus užinu, a pored toga ih učimo i životnim veštinama. Oni učestvuju u postavljanju ručka, pomažu domaćicama, nudimo niz kreativnih radionica, a imamo i dobru saradnju sa školom ‘dr Milan Patrović’ koja kod nas sprovodi ubrzani ciklus obrazovanja namenjen odraslima. Neki naši korisnici koji imaju više od 15 godina upisani su u tu školu i ovde kod nas imaju časove, kako bi stekli osnovno školsko obrazovanje. Naša parola je ‘sat više u Svratištu je sat manje na ulici’, jer smo svesni da je za rešavanje pitanja siromaštva dece nacionalni problem, a mi smo samo tu da pomognemo koliko možemo. Tokom septembra meseca kroz Svratište je prošlo 180 dece, dok je na dnevnom nivou to od 25 do 40 dece. Neki dođu samo na ručak dok drugi budu tu ceo dan. Sa školama imamo dogovor da pratimo kad ko beži sa časova i tad im na kratko zabranimo dolazak u svratište, kako bi smo ih naterali da se obrazuju, a slobodno vreme mogu da provode ovde. Sad nam dolazi period godine kada ćemo imati više dece, jer nemaju gde da se ogreju. Mi vaspitači smo im alternativna porodica, a Svratište kuća“. U znak zahvalnosti deca iz Svratišta poklonila su gospođi Lazić svoje crteže, što je zaista poklon od srca.\n„Naše udruženje je ove godine rešilo da izađe u susret Kolevki u Subotici i Svratištu u Novom Sadu, činilo nam se da je baš tu pomoć najpotrebnija. Srbobranci rado učestvuju u humanitarnim akcijama, ovo nije prvi put da pomažemo deci van opštine Srbobran, nosili smo pakete i u Betaniju, u porodilište u Vrbasu. Mlado smo udruženje, ali želimo da pomognemo i učestvujemo u što više humanitarnih akcija. Imamo punu podršku naše lokalne samouprave, koja je i za ove dve akcija ustupila svoja vozila za prevoz robe. Drago mi je što smo u prilici da pomognemo i što smo bili u poseti ovim dvema ustanovama za pomoć deci. Uverila sam se da se sa decom radi dobro, da su im svi posvećeni, a na nama i drugim ljudima je da pomognemo rad ovih dobrih ljudi, kako bi mališani imali koliko toliko lepše detinstvo“, saopštila nam je Savka Lazić nakon obilaska.\nKako je najavljeno iz preduzeća „EPS Distribucija“, u sredu 22. januara, doći će do privremene obustave snabdevanja električnom energijom u Turiji i…\n21. januara 2020., 10:47\nPrognoza - 22. januara 2020.\nPrognoza - 23. januara 2020.


Moskvu će na Dan pobede čuvati 18.000 bezbednjaka - Nova Borba\nParada na Dan pobede Foto: Youtube/Printscreen\nMoskvu će na Dan pobede čuvati 18.000 bezbednjaka\nRuske službe ništa ne prepuštaju slučaju - u ruskoj prestonici i drugim gradovima ove zemlje već su preduzete veoma opsežne mere bezbednosti i gotovo da ni ptica ne može da preleti.\nU periodu od 1. do 10. maja samo u glavnom gradu Rusije je angažovano oko 18.000 bezbednjaka - policajaca, kinologa, pripadnika specijalnih jedinica - OMON, Nacionalne garde i privatnih firmi koje se bave obezbeđenjem objekata i događaja, prenosi Sputnjik.\nFederalna služba bezbednosti (FSB) obelodanila je da su teroristi iz Srednje Azije nameravali da otvore vatru na prolaznike tokom masovne šetnje, po nalogu lidera međunarodnih terorističkih organizacija aktivnih na teritoriji Sirije i Turske. Pretpostavlja se da je meta terorista bio „Besmrtni puk“, jedna od najmasovnijih akcija Dana pobede, u kojoj će učestvovati, kako se procenjuje, oko pola miliona ljudi.\nKod uhapšenih terorista je pronađena velika količina oružja i eksplozivnih naprava, a prema nezvaničnim podacima, oružje je stiglo iz Ukrajine.\nPrema rečima moskovske policije, ruski bezbednjaci sada rade punom parom i čine sve da deluju preventivno i da spreče eventualne terorističke napade uoči predstojećeg praznika posvećenog 71. godišnjici pobede nad fašizmom.